text:
Tur cos ta cla pa Diamond Celebration Diadomingo
Renaissance Convention Center lo bay ta sold out y lo keda chikito pa tanto acogida
ORANJESTAD(AAN)– Manera tur cos ta mustra cu e magno evento di aña 2011 cu Aruba completo ta sperando riba dje esta e Diamond Celebration lo bay ta sold out den un forma impactante. Pasobra na unda cu bo bay y den tur skina na Aruba bo ta tende tur hende ta papia y preparando pa e grandioso fiesta aki caminda no menos cu 5 banda mas grandi di aña 2011 lo bay topa otro pa prome biaha den un solo anochi.
Nos a tende cu masha hopi hende ya a cumpra nan ticket di entrada y tambe nan a cumpra nan paña special pa e gran anochi di gala aki. Nos a tende tambe cu e ticket nan den pre-benta ya ta cabando y si esakinan caba anto ta te na porta bo lo bay haya pero na un prijs mas halto.
Tur 5 banda manera Tsunami, Upgrade Music, Prive, D’-Licious y Le Groove ya ta cla caba bon prepara especialmente pa e gran evento aki. Manera tur hende sa caba cu pa prome biaha nan lo bay wak e 2 bandanan rival grandi di otro esta Prive y D’-Licious topa cu otro.
Manera nos a tende tur 2 banda lo ta completamente live y tur 2 lo bay bin pa demostra cua ta mihor musicalmente y pa pone ambiente.
Pesey Pasco anochi, diadomingo awor tur hende lo bay un solo ruta y un solo lugar cu ta e majestuoso Renaissance Convention Center, caminda e trip mes mes lo sinta. Esun cu no tin ticket ainda y no kier keda afor, pura bay awor mes na Dragon Cd na San Nicolaas of na Cd and More na Cumana, tambe na TRASH by Ronchi y na Noord na Valero Palm Beach.
E magno evento aki pa prome biaha lo wordo organisa na Aruba y sigur esaki lo bay ta un éxito totaal. E promotornan a sa di hiba un tremendo y agresivo promocion pa cu e evento aki cu sigur a capta Aruba su atencion completo. Nos a tende cu e evento master aki cu cada aña lo ser organisa na diferente pais rond di nos.
E prome edition lo ta na Aruba anto riba un dia di celebra en grande manera Pasco 25 december anochi. E edad rekiri pa e super fiesta aki ta 18 aña pariba. Nos ta kere ta bale la pena pa e promotor nan bin bek cu e evento special aki Aruba otro aña.
No lubida e 3 Dj nan mas hot di aña tambe lo bay tey e gran anochi aki manera Dj Vibes, Dj 101 y Genie Dj’s. Nos a tende tambe cu e espectacular VIP pa e gran fiesta aki ta casi sold out, ta 4 mesa so a resta. Mesa pa 6 persona. Bo ta recibí free un boter di Whisky, coca cola, sprite, soda, awa etc etc. Dus full un combo.
Esun cu ta sintie un persona apart y especial e anochi aki, yama awor mes pa cumpra bo mesa di VIP na celular 594-9195.
Wel Aruba si bo kier forma parti di un fiesta di nivel y unico pa prome biaha organisa na Aruba, pura bay cumpra bo ticket pa nan no contabo despues con dushi nan a pasa. Esaki ta un fiesta cu bo tin cu bin deftig bisti paso e ta un fiesta pa hendenan nechi.
Ta ser hasi un suplica pa tur hende bin trempan ya pa 9or porta ta habri y pa 11or e prome banda lo bay ta on pa asina ki pone e lugar tembla di ambiente. Nos a tende cu ta Tsunami ta e prome banda cu lo subi e main stage. Wel si ta asina nos ta pidi e fanático nan di e super banda aki bin trempan pa boso no perde e bon música y e dushi ambiente cu Tsunami lo bay trece. Esaki lo bira e fiesta di aña y cu lo bay den historia como e fiesta cu lo bay kibra tur record cu tabata existi na Aruba, loke ta trata den asistencia di publico. Dus wak bo tey manera bolo preto na bruid. Renaissance Convention Center lo bay host orguyosamente e fiesta di nivel y di diamante cu tur honor Pasco anochi 25 december!


c: text/html

text:
Ata prueba cu MEP no a vota pa e ley di BOB por a pasa
Parlamentario Clarisca Velasquez
ORANJESTAD (AAN): Segun Clarisca Velasquez, por a nota den medionan di comunicacion cu Mep un biaha mas ta purba engaña nos pueblo aki cu nan a sostene e ley di BOB siman cu a pasa den parlamento pero esaki no ta cuadra cu berdad! Diabierna cu a pasa reunion publico a sigui riba e ley di BOB y Mep ausente manera hopi biaha no tabata presente pa vota pa e ley por a pasa! Danki Dios cu fraccion di A.V.P. tin 12 miembro, 1 di P.D.R. y 1 di Independiente cu e ley a worde aproba pa asina nos por bay preveni y combati criminalidad! Mep NO a vota pa e ley di BOB y nan no mester bay skirbi relato cu nan a sostene e ley pasobra nan NO tabata presente y NO a vota pa e ley por a pasa pa asina nos bay preveni y combati criminalidad!
Clarisca a manda pa DIARIO, e lista di votamento cu a tuma lugar diabierna cu a pasa den parlamento pa e ley di BOB!!!!
Pueblo mes por constata cu su mes wowo cu Mep NO a vota pa e ley por a pasa mustrando asina cu nan no tin seguridad di nos pueblo na pecho!!!!!!A.V.P. No ta infantil pero ta denuncia na pueblo cu Mep ta purba engaña nos pueblo cu nan a vota pa e ley mientras cu esey NO ta berdad!!!!!!

robotstxt: allowed

filter: keep


text:
Contacto estrecho entre Prome Minister y su pueblo ta continua
Embeyecemento, asistencia social y motivacion ta presente den Accion di Bario Participacion activo di habitantenan ta esencial ORANJESTAD – E prome Accion di Bario a ranca sali diahuebs mainta ora cu Prome Minister Mike Eman tabata presente den e bisindario di Pos ...
Atrobe cu retraso of fracaso?
Pueblo di Aruba, si bo persona ta un hende cu entendimiento basico, cierto publicacionnan di proyectonan di gobierno di Aruba, no mester asombra bo! Den e caso di e waf na Barcadera, nada nobo ta wordo publica cu e pueblo di Aruba no a spera. E prome punto cu no mester ...
Proyecto Plaza Padu birando un realidad
Bou hopi interes e groundbreaking a tuma lugar. ORANJESTAD- Den un parti di e parkinglot di edificio di Cocolishi a tuma lugar inicio di e proyecto Plaza Padu. E plaza impresionante ora e ta full cla. E ceremonia di ‘groundbreaking’ a tuma lugar den presencia di tur ...
Bishita oficial di Minister Plenipotenciario di St. Maarten
Den Haag – Minister Plenipotenciario di St. Maarten Josiane Fleming-Artsen a haci un bishita oficial cerca Minister Plenipotenciario di Aruba Alfonso Boekhoudt. Sra. Fleming-Artsen a wordo acompaña pa director di Gabinete di St. Maarten Perry Geerlings. Sra. ...
latest Event
Dlyriouz Halloween Edition
DLYRIOUZ La Mega Fiesta Latina del Momento con los mejores DJ’s. CASANOVA: El dj Latino mas reconocido en los mejores eventos de Holanda y Belgica. ...
Summer White Party
Don't be shellfish...Share


text:
Sexologia
Sexologia (papiamentu: sèksología) ta e ciencia di sexualidad, e ciencia aki ta bay riba diferente conocimento. Sexologia ta trata asina tanto di sexualidad normal y abnormal. Comunidad y sexologia ta influencia otro. Rond 1900 sexologia a desaroya. Na 1906 a considera como e nacimento di sexologia; for di aña ey e desaroyo di sexualidad como ciencia a crece masha lihe. Tawatin version di revista di sexologia y a lanta asosacion sexologico. Den aña '60 y '70 e revolucion sexual a soru pa diferente prosexualidad. Den e enseñansa sexologia ta wordo pocopoco introduci. Cabamento di aña '80 a sali e prome buki di lesa over sexologia pa docto den opleiding, un decennium despuesa bin pa publico mas amplio. Door di añanan a wordo cambio haci den e producimento den e plan: e prome ta psikiatra di orientacion psicoanalitico den e enfoke mas despues a cambia riba psicolog clinico cu ta bay over di terapia di comportamento.


text:
Rincon
Historia[editá | edit source]
Rincon ta e pueblo mas bieu riba Boneiru i ta e fundeshi dje isla,e ta situa den un vaye dje serunan parti nort Boneiru.Den besindario ei e indjannan a establesé siglo nan pasa,den e kuebanan di Onima y fontein nan tabata biba. Na fontein tin awa dushi ku ta bin foi dje kueba ku nan lo a usa. Nan tabata biba di Peskeria i jagmentu. Na kuminsamentu di siglo 1500 e spañonan a deportá e indjannan foi Boneiru hiba Hispañola awendia Haiti i San Domingo pa traha komo katibu. Na medio di siglo 1500 a bolbe bini indjannan riba Boneiru ku despues a uni k'e spañonan, i nan a fundá e pueblo Rincon den e vayé meimei seru. Pa siguridad nan a tuma e desishon aki, pa no kai den man di piratanan. Barkunan di pirata di otro nashonnan Oropeo tabata señalá riba laman rond dje islanan. Durante dje siglonan ei Rincon tabata importante pa e Spañonan, ei nan tabata skonde nan propiedat i e prisoneronan.
Hulanda a Konkistá[editá | edit source]
Despues ku Hulanda a konkistá e isla na 1633, e hulandes nan tambe a establesé ei promé ku nan a kuminsa eksplotá e saliñanan di salu. E hulandes a haya e indjannan muchu débel pa hasi trabou pisa, p'sei nan a buska katibu foi Afrika pa traha. E katibunan tambe a keda na Rincon pa e mes motibu, pa no kia den man di piratanan. Negoshí di katibu tabatin mas dalor ku negoshi di oro den tempu ei. E katibunan ku tabata traha na e saliñanan di salu mester a kana bai aya i bolbe Rincon tur siman. Despues k'e hulandes nan a sentralisá e produkto di salu na saliña di Pereke (pekelmeer) nan a hiba e katibu nan aya. Pèrdèmentu di tempu pa sali kana foi Rincon bai aya a wòrdu kambiá pa ora di trabou. Katibunan ku a keda Rincon tabata traha na plantashi mangazina di rei ei nan tabata planta i kria bestia pa gobernador nan.
Depues di Sklabitut[editá | edit source]
Despues di sklabitut hopi dje katibunan a keda pa nan kuenta,nan mester a sòru pa nan mes i pa nan yunan. Libertat a kuminsa ku pobresa. Mama i yunan tambe mester a traha duru pa tabatin moda di biba. Nan tabata bai piki watapana, wesu (Ku wesu nan tabata traha boton di paña y kabu di kuchu,machete y bestèk), kima karbon, kima kalki, korta sentebibu(alué), korta kadushi pa kushiná, bai piska, traha den kunuku, nan a hasi tur sort'i trabou. E pueblo tabatin dia di tristesa y di alegria, nan tabata kanta oranan tabata traha pa no sinti peso dje trabou ni dje solo ku tabata kima riba nan kabes. Awendia e kansionnan ei a bira kantikanan folklóriko. Asina e pueblo a pone kabes huntu pa sali foi miseria di sklabitut i pa keda mantené nan libertat i pa logra un bon futuro i trankilidat. Na kumisamentu di siglo pasa bonerianonan homber tabata bai otro paisnan manera Cuba, Suriname, Venezuela, Estadonan Uni di Merka pa buska trabou i otro tabata bai nabega. Esnan ku a keda Boneiru tabata yuda otro traha kas, planta i korta maishi, kore kue kabrita, sera trankera, traha boto i barku, hende muhé tabata laba paña, strika, dia fiestanan tabata traha bolo, kushina, traha flor pa dorna kas, nan tabata pober, pero nan a uní pa bai dilanti. Despues ku a bini rafinaderia na Korsow i Aruba tabatin hopi kambio i prosperidat riba e otro islanan.Tur atenshon tabata pa e produkshon di petroli ku tabata mas importante ku salu den kuminsamentu di siglo binti. Bonerianonan mes mester a buska manera pa keda mantené nan famianan riba e isla. Boneiru den añanan 1940 pa 45 i e periodo despues tabata mas malu riba e isla ,den tempu ei ku henter mundu tabata den(Guera).Bonerianonan mester a bira kreativo i a kuminsa eksportá un parti chikitu di loke e isla tabata produsí , manera salu , karbon , álue , dividivi òf ( watapana ) , piska salu , karni i kueru di kabritu i krabritu bibu, mèst di kabritu ku nan tabata eksportá pa otro islanan den karibe pa drecha tera di hòfi i kunukunan pa planta berdura. ( Riba e dokumental aki bou di mas ku 60 aña pasá Bonaire eiland van rust por mira kon hendenan mester a traha pa mantené nan famia. )
Linko eksterno[editá | edit source]
- rincon.nl
- på infobonaire.com
- mangazinadirei.org
- blennylips.com
- bonaire flickr.com
- Bonaire Eiland van rust (dòbel klek meimei)


text:
COMENTARIO RISIBI DI G FRANCA -Den tempo di cambio di Gobierno noticia a core cu Ritz Carlton a sali for di graf atrobe, cualkier hotel cu habri na e momento aki ta haci mas daño cu bon na e comunidad arubano.
A bira tempo pa nos Gobernantenan traha ley cu ta exigi cu cada proyecto nobo un estudio di “Evaluacion Social” mescos cu actualmente ta exigi e ridiculo estudio di “Factibilidad” cu semper ta positivo. Pa nos Comunidad ta mas importante e estudio aki cu tin cu demostra si en berdad e proyecto aki ta bai conveni nos comunidad si of no y no e doño di e proyecto solamente. Último añanan e proyectonan cu a wordo traha ta solamente beneficioso pa e doño di e proyecto y esnan liga na e proyectonan y pa mantene nos salarionan mas abou posibel.
Con por ta posibel cu un Hotel ta wordo traha di 120 miyon dolar cu 10 aña liber di belasting, tin cu trece un cantidad grandi di trahador stranhero no ta inverti niun cen preto den vivienda pa nan, ta haña un seguro medico general pa e trahador y su famia ta paganan salario minimo, ademas di esaki e yiunan ta haya scool pornada y tur e gastonan extra aki ta core pa cuenta di nos Gobierno. Un hotel nobo, menos terenonan disponibel na Beach, nos naturalesa na werki, area arquelogico ta desaparece, beachnan banda di hotel grandinan ta satura (lodo), casnan pa e trahadornan, scoolnan pa nan yuinan, mas meneer di school, mas dokter, mas cama pa hospital, mas trahador den oficinanan di Gobierno, pa es motibo aki Gobierno no tin placa etc… E clase trahador a crece enormemente den e ultimo añanan cu hende stranhero y mayoria ta traha pa e salario minimo, consecuencia di esaki ta cu mayoria di nos población ta gana rond di e salario minimo. Sea cu cada biaha cu un kamber di hotel keda cla e nivel di calidad bida na Aruba ta dal un stap atrás, esnan cu ta gana salario minimo no ta aporta na belasting y ta aporta minimo na e Beneficionan Social y AZV y ta net nan ta bin cu famianan grandi y ta consumi mas for di nos ayudo Social.
Nos ta mira ademas di hotel, “Condominio ta wordo traha riba tereno erfpacht “Prime Property”, na Spanje na aña 2007 nan a encarcela rond di 5 Alcalde cu a entrega tereno “Prime Property” di Gobierno pa traha condominium y bendenan cu ganashi barbaro. Esaki ta sosodiendo aki na Aruba sin ningun reserva, apartamentonan impagable pa un yiu di tera. Trece mas stranhero den e estrato di salario minimo tin como consecuencia mayor problema social, mas sufrimento den pueblo. E cadena hotelera nan cu kier traha mas camber mester paga un seguro medico apart pa cada trahador nobo cu nan kier trece ademas di traha cas of apartment pa nan empleadonan stranhero por biba decente y yuda educanan y aporta na e comunidad cu obranan social di un parti di nan ganashi.
Corda cu mas lujoso e hotel ta mas trahador mester pa cada camber, si e tuma trahador di e otro hotelnan, e ora e otro hotelnan tin cu trece trahador nobo. Corda cu un trahador di den contratista of Valero no por traha Bell Boy, Waiter of Bartender, nan tin otro specializacion y ta tuma aña y inversion pa reeduca un hende si e kier bai den un di e funcionan aki. Recomendacion na nos Gobiernonan, consolida nos posicion actual mehora nos producto Turistico y paraturistico nos por haya un miho prijs pa nos producto riba mercado cu e consecuencia un mihor salario y orario di trabou, 40 ora pa siman pa e trahador hotelero y mihor consecuencia social den nos comunidad.


text:
Eskudo di Kòrsou
Símbolonan di pasado, presente i futuro Riba nos Eskudo tin un korona i mei mei di e Eskudo mes tin un eskudo mas chikitu.
E eskudo chikitu ta kòrá. Un faha pretu vertikal ku tres krus di San Andres koló blou, ta parti’é den dos parti igual. E Korona di oro riba e Eskudo i e barku riba laman ta rekordá nos e union históriko ku e riku i poderoso Amsterdam. Den Siglo di Oro e siudat aki tabata dominá henter mundu di komèrsio i konsekuentemente tambe negoshi di plaka den siglo 18. Pa medio di su influensha dominante den “West-Indische Compagnie”, Amsterdam tabata kontrolá nabegashon transatlántiko i asina tambe komèrsio di produktonan kolonial ku paisnan merikanu, usando haf di Kòrsou komo sentro di komèrsio prinsipal.
Tabata Maximiliano di Oustria (emperador di e asina yamá “Heilige Roomse Rijk der Duitse Natie”, na kual Ulanda tabata pertenesé den e tempu ei) kende a regalá Amsterdam e korona di oro riba su eskudo di tres krus. E tempu ei, 1489, Maximiliano di Austria tabata okupá e puesto di regente tambe pa su yu hòmber Philips de Schone, Heer der Nederlanden.
Ku e regalu aki Maximiliano di Oustria a demostrá e gran nifikashon finansiero-ekonómiko ku Amsterdam tabatin pa e dinastia ku tabata na mando i su simpatia speshal pa e siudat aki. E mesun relashon aki tambe tabata eksistí entre haf di Amsterdam i haf di Kòrsou. Awendia e Korona ta indiká e union di nos pueblo ku Kas Oraño i Reino Ulandes. Un liña vertikal ta parti e Eskudo den dos parti igual. E banda na man robes di e Eskudo, ku e barku riba laman blou, ta simbolisá e importansha grandi di laman i nabegashon pa Kòrsou den pasado, presente i futuro. Den pasado, nos desaroyo tabata satisfaktorio. Nos antepasádonan a bini Kòrsou ku barku for di tur parti di mundu, aunke no tur ora boluntariamente. Trahando duru –sea obligá òf nò –nan a laga un isla ku prosperidat atras. E koló blou riba e Eskudo ta simbolisá tambe fieldat: fieldat na tradishonnan ku ta enserá puntualidat, sinseridat, ingeniosidat, produktividat i espesialmente amor pa nos tera natal Kòrsou.
Na banda drechi di e eskudo tin un palu kargá di laraha. Solamente si nos praktiká tur e tradishonnan ku e banda robes ta mustra nos ariba, e palu lo sigui karga fruta na abundansha. Asina e suela di Kòrsou lo sigui produsí frutanan riku, loke ta simbolisá pa e koló bèrdè ku tin den e parti drechi di e Eskudo. E ora ei tambe nos a pone Korona riba obra di nos antepasádonan. Nos yunan na grandi lo kontinuá nos trabou pa asina nos dushi Kòrsou keda pa hopi aña mas un isla bendishoná, kaminda nos tur por biba bon. [1]


text:
Historia di Aruba
E nomber Aruba probablemente ta bin di e idioma Arawak cu ya no ta existi mas. E prome biaha cu e palabra Aruba ta aparece, ta den un documento cu ta data for di 1526. Nunca por a determina si e nomber di e isla ta danki na su habitantenan of ta net robes.
E prome habitantenan di Aruba tabata e Indjannan Caquetios di e tribo Arawak. Na aña 1499 e prome Europeano cu a yega riba e beachnan di Aruba ta e descubrido Spaño Alonso de Ojeda. Rond 1515 Spañonan a deporta e Indjannan di Aruba pa Hispañola, (Republica Dominicano) unda nan mester a traha como esclavo den e mina di koper y plantacion. Di tera firme otro Indjannan a bin establece na Aruba. Na 1526 Juan d’Ampues, un mandatario Spaño lo a cuminsa rehabita Aruba atrobe.
Na 1636, durante e culminacion di e Guera di 80 Aña entre Hulanda y Spaña, e Hulandesnan, bou di mando di Johannes van Walbeeck, a conkista Aruba pa e compania colonisado “West Indische Compagnie”. Cu yegada di Hulandesnan mayoria di e Indjannan a bandona Aruba y a bay establece nan mes na tera firme (continente Sur America). E compania “West Indische Compagnie” a destina Aruba como luga di cria bestia pa provision di cuminda pa Corsou.
E representante local di “West Indische Compagnie” tabata un commandeur. E autoridad central tabata den man di un director. E director tabata nombra door di “Heren XIX” (mandatarionan di W.I.C.) cu aprobacion di Staten General. E director tabata cay bou di e “Gobierno halto” un colegio di gobernantenan di “West Indische Compagnie” di e colonia Brasil.
Durante e periodo di 1804-1806, si no ta Hulanda ta Inglatera of ta Francia of ta e general Venezolano, Fransisco de Miranda, tabata ocupa Aruba. Na 1805, durante e periodo di Napoleon, e Inglesnan a tuma mando over di e isla. Na 1816 a duna Aruba bek na e Hulandesnan.
Despues cu e Inglesnan a duna Aruba bek na Hulanda na 1816, e gobernacion general a cay bou di mando di e Rey di Hulanda. E islanan ariba tabata forma un colonia apart. Na 1928 a pone nan hunto cu Surnam y tabata goberna nan for di Paramaribo. Binti aña despues, na 1948, un constitucion nobo a bin na vigor den Reino Hulandes y cu ta duna pueblo mas poder.
Na 1865 un reglamento nobo a bin na vigor pa Corsou y pa e cinco islanan cu tabata cay bou di Colonia Corsou. E mandatario mas halto local tabata ta un gobernador na Corsou. Contrario cu Surnam, Antia Hulandes no a haya representante di pueblo riba e nivel colonial.
E tempo ey e mando local na Aruba tabata den man di un gezaghebber. Dos “landraden” tabata yuda gezaghebber. E habitantenan cu tabata tin derecho di vota tabata eligi e landraden pa cuatro aña. Gezaghebber y e dos landraden hunto tabata yama “Raad van Politie”. Nan tabata tin e gobernacion diario y nan tabata responsabel na e autoridad na Corsou. E construccion estatal aki a keda na vigor te cu 1936 ora cu a institui “Staten van Curaçao” y e lucha rond di e posicion di e lista dentro di Reino tabata tumando luga na Aruba.
E reparticion di tareanan entre e gobierno colonial y e islanan no tabata regla na un manera concreto. Na Aruba tabata existi e necesidad ey bon cla. Ya na 1933 tabata tende e grito pa decentralisacion, na momento cu e “Raad van Politie” a pidi Corona pa reorganisa e colonia cu mas autonomia pa e islanan.
Por considera e “Staatsreglement” di 1936 y e “Kiesreglement” di 1937 como contesta (negativo) riba e peticion di e “Raad van Politie”. Despues cu a introduci e “Staatreglement” di 1936, e “Kiesreglement” di 1937 tabata stipula cu 6 di e 10 miembronan di Staten ta di Corsou, 2 ta di Aruba, 1 ta di Bonaire y 1 ta di Isla Ariba.
Durante su discurso historico riba 6 di december 1942, Reina Wilhelmina a priminti mas autonomia na e teritorionan na otro banda di lama despues cu Segunda Guera mundial termina. Ya durante guera caba e Comision Oppenheim a cuminsa pa inventarisa e deseonan estatal di e poblacion Antiano. E comision a yega na e conclusion cu e deseonan di Aruba pa mas autonomia, sigur no ta sin base y a propone pa duna mas autonomia y pa den futuro duna mas autoridad na e isla.
Riba 30 di juli 1947, 95 Arubiano prominente a dirigi nan mes pa medio di e “Raad van Politie” na Staten cu e peticion pa laga Corona sa cu den futuro nan ta desea di ta independiente di Corsou cu un propio status dentro di Reinado. Un comision di separacion institui na Aruba mester a elabora mas riba e status aki, den cua nan lo mester expresa oficialmente loke ta e deseonan esatatal di pueblo. Tabata tin asina hopi resistencia contra e conclusionnan di e comision Oppenheim cu a revoca e concepto di areglo di estado.
Na 1948 a institui e Comision Aruba/Curaçao bou di presidencia di van Poelje. E comision tabata tin e tarea pa expresa su mes con leu por duna Aruba un posicion apart den e orden huridico nobo. Door cu Aruba a bay di acuerdo cu e cambio di constitucion di 1948 y cu e resultadonan di e Conferencia di Mesa Rondo di 1948, un separacion for di Cursou a bira constitucionalmente imposibel. Antiyas di seis isla a bira un pais y a declara Antiyas como indivisible.
Relaciona cu e independencia di Indonesia, no tabata posibel pa sigui traha riba e futuro relacionnan entre Hulanda y e otro teritorionan Hulandes. Na 1949 a dicidi pa ehecuta un “Interimregeling”. Ora cu a traha e “Interimregeling”, Hulanda a priminti cu lo tene cuenta cu e ideanan di e Comision van Poelje”. Den e Interimregeling a inclui cu lo hisa e cantidad di asiento den Staten te cu 22. E reparticion a bira 12 pa Corsou, 8 pa Aruba, 1 pa Bonaire y 1 pa Isla Ariba. Den e “Interimregeling no a menciona e delimitacion di autoridadnan di islanan y pais”.
Na 1951 a regla e autoridadnan insular den e Reglamento Insular di Antia Hulandes (Eilanden Regeling Nederlandse Antillen). Autonomia di e cuatro teritorionan insular esta Aruba, Corsou, Bonaire y Isla Ariba tabata tin e modelo di municipio Hulandes. E autoridad di teritorio insular di Aruba pa tuma decision tabata limita. Staten a keda fiha e arena politico di Aruba.
Como preparacion pa introduccion di e Statuut pa Reino Hulandes a tene Conferenciannan di Mesa Rondo. Na 1954 a realisa e Statuut di Reino Hulandes. Ora cu a traha e Constitucion di Antia Hulandes, cu ta fiha e ordenamento constitucional, atrobe a ratifica e principionan fundamental di e Reglamento Insular di Antia Hulandes.
Door di realisacion di e Statuut, Reino Hulandes tabata consisti di tres pais cu tabata ta Hulanda, Surnam y Antia Hulandes, cu na cabes La Reina. E organo gobernamental mas halto a bira Gobierno di Reino, cu tabata consisti di e conseho di minister Hulandes completo, e ministro plenipotenciario di Surnam y e ministro plenipotenciario di Antia Hulandes. E paisnan Surnam y Antia a haya autonomia. Gobierno di Reino tabata trata un cantidad di caso y interes comun, manera mantene independencia, defensa di Reino, relacionnan exterior, seguridad huridico y bon gobernacion.
Di awo pa dilanti e pais Antia Hulandes ta consisti di cuatro Teritorio Insular cu ta: Aruba, Corsou, Bonaire y Isla Ariba. Gobernador ta e mandatario mas halto cu, riba proposicion di representacion di pueblo (Staten), Corona ta nombra pa un periodo di seis aña. Representacion di pueblo, Staten di Antia Hulandes, tabata consisti di 22 asiento; 12 pa Corsou, 8 pa Aruba, 1 pa Bonaire y 1 pa Isla Ariba hunto. Representacion di pueblo di Antia Hulandes ta di un sistema di un camara so. E pueblonan di e teritorionan insular ta eligi nan representantenan den Staten pa cuatro aña.
E Teritorionan Insular di Antia Hulandes a haya un Conseho Insular (Eilandsraad) eligi. Na Aruba Conseho Insular tabata existi di 21 miembro cu pueblo ta eligi pa cuatro aña. Gezaghebber ta presidente di e Conseho Insular. Corona tabata nombra gezaghebber. Conseho Insular tabata nombra un colegio di mandatario (bestuurscollege) cu tabata consisti di por lo menos 2 y maximo 6 diputado. Gezaghebber tambe tabata presidente di Colegio di mandatario. Diputadonan tabata encarga cu e gobernacion diario di Aruba.
Te cu 1986 e Reglamento Insular di Antia Hulandes, e Statuut y e Staatsregeling tabata determina e cuadro di derecho di estado y derecho di pueblo den cua Aruba tabata participa. Despues cu Surnam a bira independiente na 1975, Reino Hulandes tabata consisti di dos pais; Hulanda y Antia Hulandes. Durante e Conferencia di Mesa Rondo na 1983 a reconoce e autodeterminacion di tur e islanan di Antia Hulandes.
Riba prome di januari 1986 Aruba a haya su ‘status aparte’ den Reino Hulandes. Reino un biaha mas ta consisti di tres pais, esta Hulanda, Antia Hulandes y Aruba. Den e aña ey, Aruba a sali for di e constelacion Antiano, door di cual Aruba a bira e di tres pais den Reino. Cu e status aparte, Aruba tin su propio representacion di pueblo, Parlamento di Aruba y su propio gobernador. Parlamento tin su presidente. Gobierno di Aruba ta consisti di ministronan y gobernador.
Na 1990 ministro di Asuntonan di Antia Hulandes y Aruba, Hirsch Ballin, den su documento “Schets voor een Gemenebestconstructie”, a laga sa cu Aruba no mester bira independiente mas na 1996. Antia Hulandes tabata busca fervientemente un constelacion nobo despues di e Status Aparte di Aruba. E islanan no por a yega na un acuerdo cu ta satisface cada isla. For di e tempo ey a discuti masha hopi mes con Reino Hulandes lo mester sigui. Na aña 2004 e perspectiva politico a bolbe cambia. E islanan kier a separa for di otro y a tene un referendum na aña 2004 y 2005. Curaçao y Sint Maarten a opta pa status aparte. Boneiro y Saba tabata desea di tin lasonan estrecho cu Hulanda. Sint Eustatius tabata kier a mantene Antia di cinco pero finalmente a opta alfin pa lasonan directo cu Hulanda. Riba 2 november di aña 2006 a firma e ‘Slotverklaring’ entre Hulanda, Antia Hulandes, Curaçao y Sint Maarten. Den e acuerdo ta para cu Hulanda lo tuma 80 porciento di e debenan di Antia Hulandes (mas o menos 2,4 miyard euro). Asina e islanan di Antia Hulandes, cada uno riba nan mes por cuminsa un relacion nobo cu Hulanda. E islanan Boneiro, Sint Eustatius y Saba lo bira un municipio apart di Hulanda. Sint Maarten y Curaçao kier un relacion autonomo cu Hulanda. E proceso aki di renobacion estatal a haya un retraso considerabel cu rechaso di e ‘Slotverklaring’ di parti di Conseho Insular di Curaçao. E acuerdo ta encera cu Gobierno Hulandes tin di bisa riba e tereno financiero y hudicial di Sint Maarten y Curaçao. Esaki tabata inaceptabel pa e politiconan di Curaçao.


text:
New York City
New York ta un di e siudatnan mas poblá den e Estadonan Uni di Merka i ta e sentro di e área metropolitano di New York, ku ta un di esnan mas poblá na Merka. New York tin un gran influensia riba komersio global, finansa, medionan di komunikashon, kultura, arte, moda, investigashon (research), edukashon i entretenimento. Komo e siudat ku tin e ofisina prinsipal di Nashonnan Uni, e ta un siudat importante na nivel internashonal. E siudat ta wordu referi na dje komo New York City of e Siudat di New York pa distingui'e for di e estado di New York, ku e ta parti di dje.


text:
Padu Lampe
Juan Chabaya Lampe (tambe Tata di Cultura) a nace dia 26 di april 1920 na Aruba. El a bira popular den Antia Hulandes y den Caribe como pianista, cantante, autor y pintor. E ta conoci pa su nomber aristico Padu del Caribe. Juan Chabaya Lampe a wordo yama door di su padushi y el a haya e nomber di cariño Padu.[1] Padu a casa cu Daisy Croes na aña 1946. E tin un yiu cu yama Vivian Lampe y e tin dos nieto chikito.
Kontenido
Conocido[editá | edit source]
Poco artista local no a bira hopi famoso manera Padu del Caribe, e tabata sumamente popular na Aruba y na Antia. Su composicion cu el a haya di su mesun estilo supremo cu ta hopi conoci na Antia Hulandes, Venezuela, Colombia, Merca y Hulanda.[2]
Biahe[editá | edit source]
Padu tabata kier semper pone e nomber di Aruba y su canticanan Arubiano bira conoci, p’esey el a toca na Curaçao, Bonaire, Caracas, Medellin, Maracaibo, San Juan, Sto. Domingo, Havana, Miami, New York, Hulanda y Seattle.
Desaroyo musical[editá | edit source]
Na e edad 9 aña Padu tabata tin hopi interes pa musica, pasobra el a lanta den un famia musical. Padu su Tata Harry Lampe tawata tocado di piano y tawata lesa nota musical. E tata di Padu a forma un grupo chikito cu su rumannan. Zep Lampe (fluit), Olivier Lampe (violin),Wim Lampe tawata toca cuarta, wiri y piano. E famia Lampe tawata biba na Nassaustraat. Ora e famia tawata hunto, nan ta traha cantica y esey tawata hopi agradabel. Semper tawata tin hende ta para pafo pa scucha y ora nan caba di toca, nan tawata bati man pa duna e tocadonan mas smak pa sigui toca.
Amistad[editá | edit source]
Ora Padu tawata chikito na un cas scuchando un bunita cantica di e paino y e ta scucha Rufo Wever toca e piano Padu cu su 8 aña y Rufo Wever cu su 11 aña hugando. Padu a bis’e: “ami tambe kier toca asina”. Esey tabata e nacimento den un amistad largo.
Otro instrumento[editá | edit source]
Despues di piano cu el a siña caba Padu a cuminsa practica cuarta, violin, mandoline y klarinet. Despues di un tempo di les di piano, Padu a cuminsa haya poco poco su mesun ritmo y estilo. For di e edad hoben di 16 aña, el a cuminsa toca pa publico. Padu a concentra riba su piano y compone musica cu e cuarta. Prome e melodia, compone musica riba e cuarta, despues practica riba e piano y pa ultimo e ta skirbi e texto. Asina e tawata hacie. El a demostra cu e por bon den otro ritmo manera Merengue, Dansa, Bolero, Mambo, Twist Rock y Swing.
Cantica special[editá | edit source]
Pa tur e mamanan riba Dia di Mama, Padu a skirbi un cantica “Pa ma”. Pa su nieto chikito 'Erwin Anaya’. Padu a copia un cantica cu ta yama “Sonrisa di un baby” y el a skibri e texto den tres idioma. Padu a haya e composicion un di su mas bunita trabou.
Himno Nacional[editá | edit source]
Rufo Wever y Padu hunto nan a skirbi y saca e wals Aruba Dushi Tera esaki tawata na aña 1976, cu a bira oficialmente nos “Himno y Bandera” di Aruba.
Autor[editá | edit source]
E ta autor di tres buki tocante filosofia y metafisica.
- The 3rd Element .
- Harmoniology.
- Ciencia acercando e mundo spiritual?.
Pintor[editá | edit source]
Den presencia di Gobernador di Aruba y cu Biblioteca Nacional a haci acto di apertura di un exposicion exponiendo su cuadranan nobo. Tabata un apertura hopi formal, caminda drs. Mirto Lacle a elabora riba e Doctorado di Padu. Tambe sr. Stan Kuiperi a duna su comentarionan durante su discurso.
Padu a yega di pinta hopi den su bida y bo ta haya nan den hopi lugar entro otro e biblioteca di Aruba. Pa su pinturanan, el a haya varios diploma y el a plak nan na su cas como recuerdo. Esaki ta algo hopi animante p'e.
Distincion y premio[editá | edit source]
- Pa contribucion cultural,e famia Real Hulandes a eleva Padu como un cabayero di Oranje Nassau.
- Na e edad 75 aña el a haya e Zilveren Anjer.
- Lampe a ser honra cu e titulo como Doctor Honoris Causa na Maracaibo, Venezuela.
Premio Nacional Juan Chabaya Lampe[editá | edit source]
Minister Michelle Hooyboer Winklaar a introduci un premio cu lo wordo otorga cada 2 aña. E premio ta carga e nomber di e culturista mayor di Aruba, Padu del Caribe. Como reconocimento pa e persona Padu Lampe, un premio lo wordo otorga na e persona, grupo of instancia cu a destaca riba tereno di musica, literatura y arte como un premio di estimulo. E premio lo ta den forma di un suma atractivo. E prome premio a wordo otroga na Ryan Oduber.[3][4]
Busto[editá | edit source]
Julie Oduber a organisa cu 80 artista Arubiano, un homenahe na Padu na aña 2000 na Cas di Cultura. E fondonan recauda a sirbi como base pa crea e busto y a wordo amplifica cu e fondonan di Marcel Curiel cu ta omo di Raul Henriquez di Aruba Trading Company. E fondo a crea e busto y dia cu Mama di Cultura a haya su ceremonia di despedida na Cas di Cultura, Minister di Cultura, Ramon Lee a divulga e plan cu tin pa e plaza dilanti di e edificio, bira un plaza cu bustonan di e grandinan den cultura di Aruba. [5]
Lista di fuente[editá | edit source]
- ↑ http://www.arubaplaza.com/aruba-arubapedia/people/padu-del-caribe-padu-lampe.html
- ↑ http://www.bibliotecanacional.aw
- ↑ http://www.24ora.com/local-mainmenu-5/30184-prolongacion-di-inscripcion-premio-jc-lampe.html
- ↑ http://www.24ora.com/cultura-mainmenu-10/17210-minister-michelle-winklaar-a-institui-premio-nacional-qpremio-padu-lampe.html
- ↑ http://www.24ora.com/politica-mainmenu-18/11791-mike-eman-edificio-aki-a-sufri-e-mesun-consecuencia-di-pais-aruba.html
- Musica y Musici di Hulandes Antiyano...Edgar Palm
- Padu del Caribe...Revista “Ambiente”
- Documento archivo...Departamento Arubiana.


text:
Archivo di July, 2011
Cumpleaños Diasabra 30 juli 2011
Awe ta cumpli un aña mas di su lekker leven JOURAINE WERLEMAN, eta haya brasa y sunchi di su mama tata su prinsnan Nathan y Clayton su rumannan Judella y Bjorn, tur su coleganan di trabao! y dimes di su BFF nan mes mes las bichas Judella (Della:D , Sheidy (Shei:D , Marissa (Lien:D y Sharlitza (Sha:D y Lisa cu awenochi ta bay ALL OUT riba un trip, tur ta manda bise: AWE SI BO MAG ABUSA DI E J.W. OF TA BOTER BERDE OF TA CHILL?? haha enjoy your day bichaaaaa! Gotcha!!!
WEB kier 21% di aumento pero PriceWaterhouse a descubri cu 9% mes ta suficiente
Dialuna Gobierno lo anuncia aumento di awa y coriente
Pregunta ta cuanto biaha caba WEB a yega di comete e tipo di “eror” nan asina den cifra??
ORANJESTAD(AAN): Cu un director cu ta dicidi pa tuma vakantie mey mey di un disputa asina serio entre doño di WEB y gerencia, cu un director suplente cu ta demostra un actitud asina arogante pa cu su doño di trabou y un realidad cu e compania Price Waterhouse a descubri cu WEB su peticion di aumento ta desproporcional, asina Gobierno a start negosacion diahuebs y a continua diabierna henter dia na Bestuurskantoor. Na final a yega na un acuerdo pa aumenta tarifanan entrante dia 1 di augustus, pero dialuna lo anuncia esaki den forma oficial.
Gobierno no ta permiti un aumento di coriente y awa cu 21%
ORANJESTAD(AAN):– Diahuebs tabata un dia hopi crucial pa e pueblo di Aruba. Gobierno a tene diferente reunion. Den un dialogo riba energia y tarifa social na dado momento esnan di Web y Siwa te hasta a bandona mesa lagando gremionan y gobierno sinta. Gobierno ta haciendo e maximo esfuerzo pa Web no aumenta e prijs di awa y coriente. Ta wordo menciona un aumento di 21%. Diahuebs anochi gobierno a reuni cu esnan di Web y Siwa. E reunion aki a termina den careda di 11or di anochi. A purba haya esnan di Siwa y Web pero e cansancio a pone cu nan a prefera di no papia ainda. A logra entrevista cu e prome mandatario pa e splica riba e esfuerzonan di gobierno.
“ Booshi Wever a coba un buraco pa mi persona y pa Mervin Ras y awor e mes a cay aden”
Segun Parlamentario Independiente Marisol Lopez _ Tromp:
ORANJESTAD (AAN) — DIARIO a entrevista e Parlamentario Independiente, drs. Marisol Lopez- Tromp, relaciona cu e salida di sr. Booshi Wever for di e partido geel y con e ta mira e desaroyo aki. El a cuminza pa corda con su persona hunto cu Parlamentario drs. Mervin Ras a wordo saca for di e fraccion di MEP, consecuentemente for di e partido, pasobra nan a vota na fabor di cambia edad di pension di minister y parlamentarionan pa 60 aña. E momento ey di ocho asiento fraccion di MEP a baha pa seis, y awor a keda cu cinco. Parlamentario Marisol- Lopez Tromp a haci e observacion cu Booshi Wever a traha un buraco pa su persona y pa Marvin Ras, den cual awor e mes a cay aden, y apenas seis luna despues su coleganan a lague cay, y awor e ta declarando su mes independiente, aunke esaki ta un palabra cu e no kier hinca den su boca, y ta papia di parlamentario suigeneris, of parlamentario ciudadano.
Plan di estimulo economico di Gabinete Mike Eman dunando su frutonan
ORANJESTAD(AAN):– For di dia di instalacion di Gabinete Mike Eman, un di e prioridadnan tabata pa yuda pueblo di Aruba recupera nan poder di compra y pa asina Aruba garantisa crecemento economico di Aruba. “Awe nos por mira den relatonan di institutonan oficial manera Banco Central di Aruba cu plan di estimulo economico di Gobierno di Aruba ta logrando su meta di trece e economia di Aruba bek ariba pia,” segun e titular di Finanza Publico ing. Mike de Meza.
Den nan comunicado Banco Central di Aruba ta mustra claramente cu indicadornan economico ta duna señalnan di un mehoransa continuo. “Ora cu nos a tuma rienda over di Aruba, nos tabata meymey di un recesion cu un contraccion economico di 14%, cu ta casi tres biaha mas hopi cu e caida economico cu Hulanda a haya su mes aden.”
Caso contra interpretacion di Dept di Labor
Abogado MONICA KOCK
DLP ta duna informacion eroneo tocante derecho di lechi di pecho
ORANJESTAD(AAN)– Recientemente abogado mr. Monica Kock a cuminsa un caso contra e interpretacion di Departamento di Labor (DLP) concerni e derecho di un mama pa duna lechi di pecho na su baby. DLP ta nenga e mama pa e por bay cas duna lechi di pecho y ta exigi cu e mama mester duna lechi di pecho na trabao. Kiermen e mester laga un hende trece su baby trabao pa e por duna lechi di pecho. Tambe e Director di DLP ta duna informacion pa medio di un circulario kico e derecho di e mama ta ensera. DLP ta informa cu ora e doño di trabao tin un lugar adecua disponibel pa e mama por duna lechi di pecho den e lugar, cu esey ta trece cu ne cu e mama mester duna lechi di pecho na trabao y no por bay cas.
Studiantenan cu ta saliendo Diadomingo pa Hulanda a haya un bon preparacion
Minister Arthur Dowers:
E lo ta na aeropuerto pa dispidi nan!
ORANJESTAD (AAN) – Minister di Husticia, mr. Arthur Dowers, a declara den un entrevista cu DIARIO, cu e salida di studiantenan pa Hulanda, semper ta algo emocional, debi cu nan a biba pa tanto aña den nan cas, bao guia y proteccion di nan mayornan, y awor nan mayornan ta habri nan man, pa laga nan asumi un reto nobo den nan bida. El a subraya cu e preparacion pa e studiantenan a wordo bon haci manera semper for di pasado. Nan ta wordo prepara no solamente pa nan viahe, pero pa e cosnan basico cu nan mester atende cune na Hulanda.
WEB a bandona Dialogo Social riba aumento di tarifa
WEB ta insisti aumento cu 21%
ORANJESTAD (AAN): Un reunion cu mester a tuma 3 ora di tempo a caba den algo mas cu mey ora. Dialogo Social riba energia a cuminsa 4’or y mester a sigui te 7’or, pero e reunion a caba na mitad caminda. Cu esaki no a alcansa un acuerdo riba adaptacion di tarifa di awa y coriente.
Durante e reunion cu gremio comercial, sindical, Utilities NV, WEB NV y NV Elmar y Gobierno, a keda di analisa e situacion actual na WEB y evalua un aumento. Pa WEB, nan ta boga pa un aumento di 21% di e tarifa di awa y coriente. Pero, durante e dialogo ayera, Gobierno a propone pa aumenta e tarifa cu 9% pa awo y evalua pa otro luna si ta hise mas. Prome cu e proposicion, NV Elmar a haci un presentacion riba nan situacion financiero. Na momento a yega na turno pa WEB presenta, e director interino Richard Frank a disculpa su mes bisando cu ayera mainta nan a bise di e reunion sin cu e por a prepara pa un presentacion completo.
Gobierno a presenta socializacion di tarifa di coriente
Un famia promedio lo no sinti efecto di cualkier aumento di prijs
ORANJESTAD (AAN): Durante e reunion di Dialogo Social entre gobierno, dunador di trabao y sindicatonan, Gobierno a presenta un plan di socializacion di tarifanan di coriente. Cu e socializacion aki 50% di e usuarionan lo no worde afecta pa cualkier aumento di coriente. Esaki ta algo nobo y un refleho di e vision di Gabinete Mike Eman. Un vision na unda e calidad di bida di e Arubiano ta para central, segun Gobierno. Aumento sin mas di tarifa di coriente ta algo cu Gabinete Mike Eman ta trata na tur forma di evita y si mester aumenta mes cu esaki lo no tin efecto riba esnan cu ta consumi poco coriente. Durante e ultimo lunanan gremionan comercial y sindical hunto cu gobierno a reuni riba e gastonan di awa y coriente cu tin un efecto negativo riba nos economia.
Crisis di cash flow na WEB
ORANJESTAD (AAN)* E fin di luna aki, WEB a enfrenta un crisis serio di cashflow cu a haci cu a notifica e contratistanan cu no tin suficiente placa pa paga nan. A duna 1 dia liber mientras tabata spera riba banco pa duna un fianza rápidamente. Den e crisis aki e director di WEB a baha bay cu vacacion y a dicidi di laga e director suplente kima su dedenan cu e situación cu a presenta.
Ta inminente cu lo aumenta e prijs di awa y coriente atrobe mientras cu e proyecto pa cu gas natural LNG ta riba un horizonte hopi leu ainda. E crisis di cashflow a pone cu gobierno a core y trata di intermedia cu banconan pa asina pone likidez inmediatamente na disposición di WEB.
Grupo grandi trahando pa regula estrictamente, transportacion y desembarke combustible na waf Barcadera
Director di APA sr. Alfonso Boekhoudt:
ORANJESTAD (AAN) – Durante un entrevista cu director di Aruba Port Authority, sr. Alfonso Boekhoudt, DIARIO a puntre tocante e tema cu a trece basta polemica despues cu a bati voz di alarma, relaciona cu e combustible cu ta bin for di Venezuela y ta drenta via waf di Barcadera, bao condicionnan di halto grado di inseguridad di embarke, transportacion y desembarke.
“ Ta asina cu via nos waf semper caba materialnan peligroso ta worde transporta, sea pa nos Isla mes of pa pasa via nos isla bay afo. E no ta algo cu awor diripiente tin material cu por forma cierto peligro, ta worde transporta. Mester pone na cla cu den waf mester percura pa tin procedurenan pa maneha e carganan di e forma aki, cu ta peligroso”, director di APA acentua.
El a agrega cu e reglanan internacional cu ta existi cu ta deal cu con pa transporta materialnan peligroso, no ta aplicable pa e tipo di botonan cu ta transporta e combustible.
“ Pa tal motibo nos mester a tuma un bon analisis di e situacion, con e ta pasa, kico ta realmente, tur e problemanan cu nos tin cu e forma con e ta worde transporta, kico ta e peligronan cu e ta trece pa cual tur grupo di hende, y con ta e forma apto cu nos ta kere cu e mester worde transporta y almacena, na Aruba”, sr. Boekhoudt a añadi.
Cumpleaños Diabierna 29 Juli 2011
Awe ta cumpli 2 aña e prinses di cas Lisjennie Morillo.Felicitacion,abrasos y sunchi e ta haja di su papi Junny y mami Wendy.
Y di su welonan Donisio y Genaro,wela Rica.Tambe di su madrina Ludwina y padrino Sergio.Masha pabien tambe e ta haja di
su tanta- y omonan,primo- y primanan y di tur su amiguito y amiguitanan di Hello Kitty Speelschool.Y di demas famia.
Cu Senjor Hesus drama su bendicion riba dje pa e por cumpli hopi aña mas di bida y dune hopi salud.Y pa e bira bon mucha.
Tiara Air su Air Ambulance lanza oficialmente pa salba bida di hende
ORANJESTAD (AAN): Na aeropuerto den forma official a anuncia e yegada y presencia di e Air Ambulance di Tiara Air na Aruba. E tin algun dia caba riba e isla y a haci tambe algun test. Tabata un ocasion hopi special caminda e director, minister di transporte etc tabata presente.
Den VIP room di aeropuerto e prome palabranan a mustra con satisfecho e grupo di Tiara Air ta pa un otro stap grandi mas como compania. Alejandro Muyale director di Tiara Air a hiba palabra. El a splica y comenta un tiki riba e historia pa logra e Air Ambulance na Aruba. Mirando e cantidad di turista y habitante riba nos isla tabata hopi importante pa logra un Air Ambulance para 24 ora pa dia na Aruba. Minister Otmar Oduber tabata presente.
Un famia promedio lo no sinti efecto di cualkier aumento di prijs
Gobierno a presenta socializacion di tarifa di coriente
ORANJESTAD (AAN): Durante e reunion di Dialogo Social entre gobierno, dunador di trabao y sindicatonan, Gobierno a presenta un plan di socializacion di tarifanan di coriente. Cu e socializacion aki 50% di e usuarionan lo no worde afecta pa cualkier aumento di coriente. Esaki ta algo nobo y un refleho di e vision di Gabinete Mike Eman. Un vision na unda e calidad di bida di e Arubiano ta para central, segun Gobierno. Aumento sin mas di tarifa di coriente ta algo cu Gabinete Mike Eman ta trata na tur forma di evita y si mester aumenta mes cu esaki lo no tin efecto riba esnan cu ta consumi poco coriente. Durante e ultimo lunanan gremionan comercial y sindical hunto cu gobierno a reuni riba e gastonan di awa y coriente cu tin un efecto negativo riba nos economia.


text:
Tabatin un ambiente hopi agradabel, familiar, y unda cu den e discurso di Prome Minister Eman, a manda hopi elogio na e hungadonan, pero principalmente e boluntarionan, cu a duna hopi ora di nan bida, pasando den hopi reto cu awe e club di Companashi por a celebra su 80 aña di existencia. Pero prome cu esey e mandatario a pidi un minuut di silencio pa dirigentenan, fiel fanaticonan di RCA, cu awe no t’ey mas pa celebra un hecho asina special.
“Nos ta sumamente orguyoso cu e sentimentonan pa sirbi un ekipo, pa carga e responsabilidad, cuida y entrena hobennan pa nan bira exitoso local y internacionalmente, ta pasa di un generacion pa otro ...,” referiendo con por ehempel famianan ta sigui otro den e amor y dedicacion pa traha pa RCA Club, manera p.e. ta e caso di Roland Acosta, fayeci recientemente, y su yiu Ditto Acosta, presidente actual di RCA. Tambe e mandatario a recorda tur e gloria di RCA, principalmente representando Aruba y haciendo henter un pueblo orguyoso na varios ocasion. “Na hopi ocasion nos a sinti e orguyo di ta Arubiano na momento cu e ekipo y deportistanan di RCA, den diferente ramo, cada bes tabata sa di saca cara di Aruba.”
Prome Minister Eman a felicita tur esnan cu a carga RCA den su 80 aña di existencia, esnan cu t’ey y no t’ey mas, pa kendenan el a pidi un aplauso fuerte. “Nos ta orguyoso di e trabou grandi cu nan ta haci. Den nomber di Gobierno, un pabien pa e trabou grandi cu RCA ta haci. Nos Gobierno t’ey cu RCA y tur ekipo cu ta haci un diferencia grandi pa nos hobennan na Aruba.”


text:
Sinterklaas
Sinterklaas of Sint-Nicolaas (na Papiamento: San Nicolas) of Sint ta un personahe cu tur aña nan ta celebr'e riba 5 di december na Hulanda, Surinam, Aruba, Korsou, Sint Maarten, e islanan-BES y Belgia riba 6 di december. Na Surinam nan ta yam'e 'kinderdag' (Fiesta di Dia di Mucha).
Sinterklaas y su yudado, Zwarte Piet, segun leyando ta bisa cu nan ta bin riba un anochi dia 5 di december na Hulanda y 6 di december na Belgia pasando den un scorsteen pa laga reglado pa e muchanan. E tradicion moderno aki di Sinterklaas como fiesta di mucha ta bin probablemente fo'i un buki di prenchi Sint Nicolaas en zijn knecht (San Nicolaas y su yudado) (1850) for di e docente Jan Schenkman (1806 - 1863).
E fiestanan cu ta casi mescos, pero c'un poco diferencia ta: Luxemburg (Kleeschen), Austria, Suiza, Francia, Alemania, Polonia (Św. Mikołaj), Hungria, Ucrania, Indonesia, Eslovenia (Sv. Miklavž), Rumania, Republica Checa (Mikuláš) y Slovakia.
Origen[editá | edit source]
Nicolaas di Myra[editá | edit source]
Hopi tradicion di Sinterklaas di awe ta bay bek na 'Nicolaas di Myra', un obispo Licia habita door di e Griegonan, un antiguo stad di Myra (awo situa na Turkia), maske tin elemento di fiesta y celebracion di culto prome cu tempo tawata di conoce. Sinterklaas a bin di oost Europa honor. Den siglo 13 a dicidi cu su Dia di Nomber ta wordo celebra na west tambe un di e Dia di Fiesta importante den Utrecht cu tawata celebr'e ponemento di sapato di cuater mucha homber pober yena algo di placa pa nan. Den otro stad tambe ta haci esey p'e pobernan. Despues di e 'Nederlandse Opstand' e dominee Calvinista a purba di aboli Sinterklaas, pasobra tawatin hopi heiden y paap cu ta contene elemento. E Fiesta di Sinterklaas tawata berdaderamente un fiesta grandi cu e kermis den stad grandi cada bes cu buracheria y disturbio. Esaki tawata asina popular cu no a triunfa hopi exito , tambe e poblacion di protestant tawata streng di esaki.
Fiesta moderno di mucha[editá | edit source]
E origen di Fiesta di Sinterklaas pa e muchanan tawata den siglo 19. E docente di Amsterdam,Jan Schenkman (1806 - 1863), a skirbi e buki di prenchi Sint Nicolaas en zijn knecht (San Nicolaas y su yudado) (Amsterdam 1850, djey a bolbe druk e na 1880, 1885 y 1907) cu e texto di e cantica Zie ginds komt de stoomboot. E tempo moderno a haci un inauguracion cu e boto di bapor. E binimento di Spaña tawata introduci, net mane e ruchi y e saco di Zwarte Piet pa duna straf p'e mala mucha. Sint a core pa prome bes riba un cabay blanco riba e daknan di cas y duna regaldo door di pas'e den scorsteen. Tambe Jan Pieter Heije (1809-1876) a influencia e Fiesta di Sinterklaas. E cantica Zie de maan schijnt door de boomen a wordo publica pa prome bes na 1843 den e bundel di Kinderliederen (Cancion di Mucha).
For di cuminsamento di aña 90 di siglo pasa na Hulanda e cabay blanco haya un nomber, esta: Amerigo. Den e añanan 50 y 60 di e cabay a haya nomber tambe como: 'Majestueuzo'. Na Belgia nan ta yam'e: 'Slecht Weer Vandaag'.


text:
Latest posts:Back to top
- Embahador di Costa hasiendo bishita di presentashon.
- 80% Hotel Occupancy in January 2015 Changing the Game...
- Oradornan lokal konfirmá pa Konferensia di STEP Kòrsou 2015.
- Sekretario di Estado Fred Teeven (Seguridat i Hustisia) ta finalisá bishita na Boneiru.
- Skema di UNSEBAKO di e pelíkula Jesus na sentronan di bario afiliá e siman aki.
- Detenshon di vários trahadó estranhero.
- E promé partido di Liga MCB su Promé divishon lo tuma lugá den Stadion Antoine Maduro
- Detenshon di un sospechoso.
- Pichingolo Nissan selebrando di 35 titulo ku: “BEST OF THE BEST TOURNAMENT 2015”...
- Kenley Jansen lo perde entre 8 pa 12 siman di e komienso di temporada


text:
Den curso di 2010 Bonaire, Saba y
Sint-Eustatius lo ta cla pa bira gemeente sui generis (“bijzondere
gemeente”) di Hulanda. Na 2010 lo continua y finalisa e transicion
na fase di tarea di Antiyas Hulandes pa e paisnan nobo y Hulanda.
Resultado di e desmantelacion di
Antiyas Hulandes ta cu un nivel di gobernacion ta disaparece. Consecuentemente
e respectivo gobiernonan por cumpli mihor cu nan tarea y duna servicio
efectivo na publico y percura pa un sociedad safe y duna bon proteccion
di posicion huridico na su pueblo.
Pa Sint-Maarten y Curaçao bira pais,
nan mester cumpli cu e criterionan cu a conveni na principio di e proceso
estatal. Nan mester prueba cu, no solamente riba papel, sino cu den
practica nan ta cla pa carga cu nan responsabilidadnan. E dos islanan
en cuestion mes ta responsabel pa logra esey. Na 2010 lo tene un evaluacion
institucional pa determina si nan a cumpli cu e criterionan di e proceso
estatal cu a keda conveni. Ya a entrega na Tweede Kamer tur e leynan
necesario pa e renovacion estatal di Reino, y na 2010 lo trata nan.
Ta preparando e ley- y areglonan
pa Bonaire, Saba y Sint-Eustatius, di moda cu pa mas tarda riba e fecha
di transicion, aunke den hopi caso ta prome cu e fecha ey, e tres islanan
aki y e departamentonan ta cla pa carga nan responsabilidadnan nobo.
Saneamento di debe
E saneamento di debe cu a cuminsa na 2009 mester duna
e islanan un empuhe importante pa nan logra un posicion financiero sano
di inicio den nan status nobo.
Na 2010 e saneamento di debe aki
lo continua, tur esey mientras e entidadnan keda cumpli cu e condicionnan
stipula al respecto. E condicionnan principal ta: cooperacion continuo
cu e Colegio di supervicion financiero (Cft) y un consejo positivo di
Cft pa loke ta concerni e presupuestonan. Un bon posicion financiero for di inicio ta
garantisa solamente si ta existi un maneho presupuestario sano y un
miho administracion financiero.
Forza gubernamental y mantencion
di ley
Na 2010 tambe efectividad di gobernacion
di e islanan lo ta un aspecto importante di atencion. Pa medio di e
programa di cooperacion Refuerzo Institucional y Forza Gubernamental
a asisti y sostene tur e islanan den refuerzo di nan aparato gubernamental
y administrativo, na caminda pa nan status nobo.
Cu e meta aki ta continua na 2010
tambe cu cooperacion cu Vereniging van Nederlandse Gemeenten. Na 2009
Hulanda a percura ademas pa sosten pa medio di personal na e gabinetenan
di e gezaghebbernan, y lo continua cu esey na 2010.
Tanto pa medio di e leynan di consenso
di reino como pa medio di otro areglonan di cooperacion ta duna contenido
na e cooperacion y sosten riba tereno di husticia y mantencion di ley.
Na 2010 ta ehecuta implementacion di e ley di consenso di reino pa loke
ta polis y ta realisa e mehoracionnan na e organisacionnan policial. Hulanda ta
duna pa un periodo di mas o menos tres aña sosten pa mehora e tres
futuro cuerponan di polis y na e Gemeenschappelijke Voorziening Politie.
En bista di implementacion di e ley
di reino pa loke ta trata polis, mester yega na acuerdonan mas detaya
entre e gobiernonan di Hulanda y Antiyas Hulandes y e bestuurscollegenan
di Curaçao y Sint-Maarten tocante traspaso di tareanan pa e respectivo
cuerponan, cu na e momento aki Recherchesamenwerkingsteam (RST) ta encarga
cune.
Na 2010 lo evalua tambe con por consolida
asistensia exitoso door di Koninklijke Marechaussee.
Aruba
Na 2010 ta spera di termina e investigacion
di estado di gobernacion di Aruba. Basa riba resultadonan di e investigacion
lo evalua si tin motibo pa tuma medida mas detaya y na cual nivel esey
lo mester sosode. En todo caso mester sigui energicamente cu mehoracion
di e cadena di imigracion y di Cuerpo di Polis di Aruba. E financiamento
ta bini di e fondonan restante di e Fondo di Desaroyo di Aruba (FDA).
Mantencion di ley
No obstante
e resultado di e investigacion di e estado di gobernacion, mester continua
energicamente cu mehoracion di e cadena di imigracion y mantencion di
ley (entre otro e Cuerpo Policial di Aruba). Esun prome cu ta carga
responsabilidad pa esey ta Aruba. Tin tereno riba cua si por coopera
cu Hulanda y Antiyas Hulandes, pa garantisa suficiente calidad y cantidad.
Un bon ehempel pa esaki ta Wardacosta pa Antiyas Hulandes y Aruba. Financiamento
di e trayectonan di mehoracion ta procedente di e fondonan restante
di e Fondo di Desaroyo di Aruba (FDA). Ademas Hulanda lo sigui pone
hues- y fiscalnan na disposicion di Antiyas Hulandes y Aruba.
E cadena di imigracion
E plan di mehoracion di e cadena
di imigracion, cu gobierno di Aruba a stipula na 2009, ta parti di e
National Security Plan Aruba 2008-2012. Loke ta ensera cu Hulanda tambe
ta cofinancia e plan di mehoracion. Pa 2010 tin pa e plan di mehoracion
planea e siguiente proyectonan. Censo, e organisacion cu ta encarga
cu administracion di poblacion, lo amplia e comparacion di nan datonan
cu esunnan di otro entidadnan arubano, manera DIMAS y servicio di impuesto.
Esey ta hasi e datonan mas confiabel. E organisacion di admision DIMAS
lo mehora na 2010 e permisonan di estadia, pa contraresta posibel falsificacion.
Relacion di cooperacion
Na 2009 Hulanda a efectua ultimo
deposito riba cuenta di FDA. Aunke Hulanda ta keda envolvi den ehecucion
di e programa aki, debi na e hecho cu e programa di mas aña 2006-2009
ainda no a finalisa. E National Security Plan Aruba 2008-2012 y e programa
di mantencion di ley, cu ta paga di e medionan di saneamento di
debe cu a resta pa loke ta concerni e periodo di 2003-2007, naturalmente
ta continua na 2010. Cu Conclucion di e Arubadeal y e ultimo deposito
na 2009 den e FDA, e contribucion di € 1,5 miyon cu Hulanda
tabata duna organisacionnan no-gubernamental (NGO) via FDA a finalisa.
Mester por considera gobierno di Aruba capaz pa, for di 2010 y e añanan
siguiente, e gobierno en cuestion mes keda encarga cu dunamento di subsidio
pa e actividadnan di e NGO-nan en cuestion.
Symposio
Na 2010 lo organisa algun simposio
na cua lo trata futuro di Reino. E desaroyonan actual ta motibo logico
pa bolbe studia e futuro aki. Resultado di e serie di simposio aki lo
aporta di forma importante na e “vision riba Futuro di Reino” cu
lo formula.


text:
Cool FM 98.9 Aruba
La Vista at Aruba Marriott invite you Sunday April 5th, 2015 between 7:00 - 2:00 to come enjoy of there Easter Brunch. Reservations recommended 5206601 . ... See MoreSee Less
8 hours ago View on Facebook
Cool FM 98.9 Aruba
E meta principal di University Sports Showcase Aruba ta pa ofrece nos hoben deportista e oportunidad pa hanja un Scholarship na Colleges na Merca. Di e manera aki nos hobennan lo por desaroya nan talento na un nivel hopi mas halto, habriendo porta pa e posibilidad di un carera deportivo y alaves hanja nan estudio ful paga.
Anja pasa September nos tabata tin nos prome University Showcase pa Baseball. E Showcase tabata un exito rotundo, varios hoben a cuminsa cana e trayecto pa yega na nan scholarship y e siman aki, un di nos participantenan Dijendrick Croes, a firma cu e programa respeta di baseball di Broward Community College. Dijendrick a ricibi un full scholarship y lo forma parti di e lineup di Seahawks.
E siguiente actividad lo tuma lugar durante e weekend di 28-29 di Maart, cu enfoke ariba e deporte di Futbol. E weekend aki lo tin futbol try-outs cu coachnan y representante di diferente Universidad di Merca. Nan lo pasa dos dia training y evaluando e hobennan buscando candidatonan talentoso y disciplina pa ofrece un scholarship. Ariba 26 di Maart lo tin un anochi informativo na unda e representantenan lo duna informacion y splica un poco ariba e preparacion pa por yega na un di e scholarshipnan den deporte, no solamente pa futbol pero pa mas cu 21 otro deporte manera baseball, tennis, landamento, synchronized swimming, bowling, etc.
Nos ta spera di a informabo suficiente y di por a inspira bo pa forma parte di e University Sports Showcase. Pa cualkier pregunta of mas informacion, por tuma contact libremente cumi via email of telefon of bai riba nos pagina di facebook: http://www.facebook.com/universitysportsaruba ... See MoreSee Less
11 hours ago View on Facebook
Cool FM 98.9 Aruba
STERN e cas di #CHEVROLET ta invitabo pasa nan showroom pa asina wak mas di serca y testdrive e SPARK 2015. Probecha di nan "CHEVROLET YOUR WAY" Campaign. Aki nos ta mustrabo un tiki di e SPARK. ... See MoreSee Less
11 hours ago View on Facebook
Cool FM 98.9 Aruba
TUNE IN NOW...COOLFM 98.9 #LunchBreakPowerMix is on with DJ BIGRIG. #kibrasiman ... See MoreSee Less
1 day ago View on Facebook
Cool FM 98.9 Aruba
We are ready Ultra Music Festival Miami. #ultra #umf #miami @seeyagroup ... See MoreSee Less
3 days ago View on Facebook


text:
No por a inscribi den e padron electoral pasobra “e sistema tabata down” mientras Chavistanan si a inscribi!
Venezolanonan no Chavista no a guli e pildo!
Despues nos a bolbe haya yamada cu tin un grupo di e personanan cu kier a inscribi cu a bay manifesta den e Consulado y pa nos manda un reportero. Na momento cu nos reportero a bay, no tabata tin ningun hende pafo di e Consulado y un meneer Angulo a bise cu no tin nada cu tur cos ta trankil, pues “Aqui no esta pasando nada”!
Ni cinco minuut despues cu nos reportero a bolbe DIARIO, nos a haya mas yamada pa manda un periodista cu por tuma un relato y saca potret, pasobra nan ta wardando den e di dos piso. Cos cu señor Angulo no a bisa nos reportero. E ora ey e reportero hunto cu un periodista a bay e Consulado en busca di informacion. Ora nos a drenta señor Angulo a retene e camara di nos colega. Mientras tanto e periodista a subi na e di dos piso, y akinan mientras el a purba di entrevista un di e personanan cu tin e keho, e Consul encarga cu prensa a bin cu esey no ta un lugar pa haci reportahe, cu e ta un falta di respet, mientras otro señora a bin papia cu e periodista cu un tono di voz nada agradable, mientras cu ningun momento nos a falta respet ni a bin cu grito.
Un rato despues e tal señor Angulo a subi y a bisa e periodista pa bay abao cune. Nos a kere cu e ta bay duna nos un entrevista tocante e situacion, pero no. Como cu e grabador tabata cendi pa entrevista un dama, cu un actitud amenazante e homber a pidi e periodista pa scrap kico tabata tin graba.
E periodista di DIARIO a nenga rotundamente, pasobra e dama cu ken nos kier a combersa no por ni a habri su boca pa dun e minimo declaracion debi na e manera con e “diplomaticonan” a reacciona. Pero nan manera grosero di papia cu nos di DIARIO si a keda graba, y esey nan kier a obliga nos delete bao amenaza di Angulo cu e ta bay lanta un caso contra nos Matutino.
Ta suppose cu e consulado ta cera pa 4.30’or di atardi. Como cu e periodista di DIARIO a keda pafo, wardando e salida di e personanan cu kier a inscribi y cu tabata tin keho, nos a ripara cu pa 4.15’ or ya caba nan a cera e porta principal na lock. Personanan cu ta traha te 4’or di atardi a bay bati porta di e consulado. Un di nan a worde bisa cu e sistema a “down” y otro dos cu a yega un tiki despues a keda bati porta y ningun hende a habrie pa nan.
E personanan aki a keda preocupa pasobra nan no sa si “e sistema lo drecha” diasabra of diadomingo cu ta e delaster dia di inscripcion, pasobra nan ta desea di uza nan derecho di voto, pero nan ta mira cu esey lo worde imposibilita.
Tabata obvio cu e derecho di expresion ta ausente den e Consulado. E consulnan a haci di un vruminga un baca, pasobra DIARIO no a haci nada fuera di lugar. Ta simplemente cumpli cu nos trabao di a bay busca informacion, purba papia cu e personanan cu a mustra nan disgusto y cu un Consul pa balansa e informacion.
Un consul cu ta tribi di kita e camara di un reportero ta ki clase di formacion diplomatico e tin? Un consul cu ta lanta stem pa un periodista cu a yega na un manera pacifico atendiendo un yamada di ciudadanonan Venezolano, ta ki sorto di diplomatico ta? Un consul periodista cu ta atende cu relacionnan publico, cu ta yama un periodista di DIARIO pa falta di respet pasobra el a bay cumpli cu su tarea, despues di varios intento di haya informacion via telefon, ta ki clase di derecho di expresion y mas ainda, ki sorto di libertad di prensa e ta eherce?
Ni sikiera nan propio compatriotanan cu no ta comulga cu e gobierno na mando tin tampoco e derecho di manifesta den prensa nan disgusto! Bunita democracia, no? Finalmente, masha danki na e “diplomaticonan” concerni, di e Consulado de la Republica Bolivariana de Venezuela, pa practicamente a saca nos porta pafo y mesora cere na lock. Un actitud berdaderamente anti-diplomatico!


text:
Archivo di October, 2011
ORANJESTAD(AAN) E siman aki ta bolbe habri cu otro escandalo di politica di Friends & Family, unda un biaha mas e gobierno actual ta demostra na e pueblo cu e 12 asiento cu nan a haya den Parlamento, a bira un poder sin limite pa nan por haci y deshaci manera cu nan ta haya ta bon.
Durante fin di siman cu a pasa, e rumornan tabata core cu un persona conoci den mundo di radio emisora lo a haya un trato hopi preferencial di gobierno pa loke ta trata suministro di coriente na su cas. Na prome instancia mayoria hende a kere cu tabata trata di un di e tantisimo rumornan cu ta wordo plama riba caya cada tanto tempo, pero despues di algun dia a bin resulta cu no tabata trata di rumor pero di e berdad duro cu e siman aki ta bolbe dal AVP den cara.
Segun partido MEP:
ORANJESTAD(AAN)– Patrtido MEP a emiti un comunicado den cual a menciona cu den un programa radial den fin di siman sindicato di Elmar a confirma e hecho cu Elmar a contrata un contratista pa corta miles di meter di coriente. Esaki pasobra tin un cantidad record di meter pa bai corta, un cantidad nunca antes bisto y Elmar mes no por cu tur e trabao ey. Esaki ta confirma publicacionnan cu a sali den medionan di comunicacion y cu Elmar pa medio di sra. Wanda Broeksma, cu e mes ta gana riba 10 mil florin pa luna, a purba di sconde pa pueblo. Pero Elmar a lubida cu ningun mentira, ni con bon e ta, no ta keda scondi pa semper, pasobra e berdad ta alcanse.
Segun ministro Otmar Oduber:
ORANJESTAD(AAN):– E tabata un berdadero fiesta riba Linear Park diabierna ultimo durante e Fiesta Cultural organisa pa e bishita na Aruba di su Mahestad Reina Beatrix, Prins Willem Alexander y Princes Maxima. Minister encarga Otmar Oduber a haya e honor di splica e delegacion di henter e proyecto di Linear Park y kico ta e idea tras di e Fiesta Cultural. Un presentacion cu su Mahestad a disfruta masha hopi di dje mirando e integracion di e diferente nacionalidadnan bibando na Aruba.
by Oscar Ramjeet
our Caribbean Correspondent
Barbados Governor General Sir Clifford Husbands, retires from office today October 31.
Cabinet made the announcement last Friday and disclosed that retired High Court
Judge, Elliot Belgrave will act as Governor General as of Tuesday November 1.
Eighty five year old Sir Clifford is the country’s sixth Head of State and the longest serving. Head of State. He held the position since June 1, 1996 succeeding Dame Nita Barrow, whbo died in office on December 19, 1995.
ORANJESTAD (AAN) Informe cu DIARIO a ricibi ta indica cu Directiva di “Sindicato di Trahadornan di Aruba” (S.T.A.) kier a invita tur e empleadonan di Thiel Resources y Felipe Construction pa acudi na un reunion cu caracter di urgencia, riba Diamars 1 di November 2011 na sede di Simar na Sabana Blanco.
Esaki ta for di 7:30 pm te cu 8:30 pm.
MEP ta puntra kiko di berdad tin cu
ORANJESTAD(AAN)– Segun un comunicado di MEP, den un articulo den corant Telegraaf di fin di siman a sali publica un noticia cu director di TNO, sr. Jan Willem Kelder, ta declara cu gobierno di Aruba ta paga TNO 3.5 miyon euro pa ta na Aruba! 3.5 miyon euro ta equivalente na 9 miyon florin! E “deal” aki no a pasa parlamento ningun momento, y den ningun presupuesto e 9 miyon aki ta poni tampoco. Gobierno di Aruba ta paga TNO 9 miyon florin pa investiga si por bin un di dos parke di mulina di biento, na Alto Vista. Pero banda di esaki sr. Kelder ta contento pasobra asina TNO ta haya e network cu Aruba tin den Latino America. Pues pa TNO e beneficionan di e “deal” aki ta:
ORANJESTAD(AAN):Den un forma hopi caluroso e Famia Real a worde ricibi na Aruba. Ora cu nan a bay tambe nan a haya un caluroso despedida. Por a mira cu na aeropuerto e famia a topa cu algun mandatario tambe gobernador Fredis Refunjol. Tur tabata acompaña pa nan respectivo casa. Tabata un momento cu e miembronan di famia real y principalmente Reina Beatrix a gradici di curazon henter Aruba pa e trato cu el a haya. Na Aruba sigur nan a bay cu un recuerdo hopi bunita. La Reina a mira te hasta su nomber asina grandi y bunita riba e aeropuerto di Aruba. Algo cu na 2006 e no a mira. Ta e siman cu a pasa e nomber a ser poni back.
ORANJESTAD(AAN)– Relaciona cu e compra dudoso di e parcela La Dolce Vita, cu hasta ta hole den direccion di corrupcion, Booshi Wever a lanza un serie di pregunta na minister presidente, sr. Mike Eman y minister di Finanzas, sr. Mike de Meza; den e serie di preguntanan aki a corda tambe riba e hazaña di añanan atras cu Interbank, den cua, mescos cu ta e caso awor cu La Dolce Vita, e envolvimento di sr. Franklin Hoevertsz tabata remarcabel. “Apesar cu mi mester asumi cu sr. Donner (Asuntonan di Reino) lo mester sa di e asunto aki, mi a manda e tambe un carta, mescos cu tabata e caso cu e entrega di e (W)ODC-rapport, cu a wordo entrega na minister-president net na e momento cu Parlamento tabata tratando e asunto di e trailernan.
Prome Minister Mike Eman:
ORANJESTAD(AAN): Den un luga historico, caminda tin storia di Aruba y Hulanda ta conecta cu otro, Museo Arkeologico, a dicidi di firma un Protocol di Cooperacion, cu ta encera hopi beneficio pa Aruba den futuro. Prome Minister mr. Mike Eman hunto cu Minister Piet Hein Donner, Minister di Asuntonan Interno y Relacionnan di Reino, a firma e protocol aki den presencia di demas miembronan di Gabinete Mike Eman. E Protocol ta trece cune un relacion nobo pa futuro, Prome Minister Eman a bisa, entre Aruba y Reino. Masha elogio e Prome Mandatario di Aruba tabatin pa tur e cooperacion cu el a ricibi for di e mandatario Hulandes for di momento cu el a delibera cune pa firma un tipo di acuerdo, caminda inicialmente a papia di un Convenant, pero cu finalmente a bira un Acuerdo di Cooperacion.
ORANJESTAD (AAN): Diaranson anochi durante ceremonia di cendemento di luznan di nomber di aeropuerto, esta Aeropuerto Internacional Reina Beatrix, y tambe logo di Aruba, Promer Minister Mike Eman a duna di conoce cu nos isla ta uno hopi special.
“Un isla cu memei di e mundo turbuleto, cu hopi problema y hopi reto, tin registra e aña aki un crecemento di 10%, un crecemento cu ta unico den nos region. E ta danki na e empeño cu nos tur ta haciendo riba e baranca aki”, Promer Minister a duna di conoce.
ORANJESTAD(AAN): Diahuebs merdia, cu un retraso chikito e vuelo di KLM for di Amsterdam a baha na Aruba. Abordo henter un delegacion di Hulanda entre otro miembronan di famia real Reina Beatrix, Prinses Maxima, Prins Willem Alexander y tambe Piet Hein Donner. Naturalmente unda cu miembronan di famia Real bay semper tin tambe un cantidad di miembronan di nan delegacion. Pa e yegada di famia Real por a mira cu tabata tin varios preparacion cu a tuma lugar. Na aeropuerto por a mira cu e trapi a ser prepara pa asina Reina Beatrix por a baha hunto cu su demas miembronan di e delegacion for di e avion.


text:
Andruw Jones
Andruw Rudolf Jones (Willemstad, Kòrsou, 23 aprel 1977) ta un beisbolista kurasoleño ku a hunga pa Los Angeles Dodgers den temporada 2008. Prome ku su traspase pa Los Angeles Dodgers Andruw Jones a hunga hopi ana pa Atlanta Braves. Jones su parti mas fuerte ta su defensa den senter field. Ela gana e Rawlings Gold Glove Award pa senter fieldernan tur ana for di ana 1998. Jones a hunga den sinku All-star Game y a gana tantu e Hank Aaron Award y e Silver Slugger Award pa outfieldernan den ana 2005. Na 2002, e tabata e National League All-Star Final Vote winner. Pa temporada 2009 Andruw Jones a firma un kontrato di Liga Menor.


text:
Television
Television of tv (pronuncia: televishon) ta un medio di telecomunicacion pa transmití i risibí imagen ku ta move. Mayoría biaha, e imagennan aki ta bini akompañá pa zonido. 'Television por referí tambe na 'sèt di televishon', 'programashon di televishon', 'transmishon di televishon'.
E palabra "television" ta bini for di un kombinashon di dos idioma; Tele (Griego [tῆλe]) y kier men distansia. Vision (Latin "visio", di 'vis', kier men vishon)
"World Television Day" (Dia di Televishon) ta wòrdu celebrá dia 21 di november den pa konmemorá e fecha ku a celebrá na 1996, ku ta e prome "Forum Mundial Dia di Television pa e Nashonnan Uní".


text:
Kua ta e miho religion pami?
Pregunta: Kua ta e miho religion pami?
Kontesta: Restourantnan di fast food ta atrahé nos dor di laga nos pidi nos kuminda eksaktamente manera nos ker’é. Tin cafénan ku ta broma ku nan tin mas ku shen diferente sabor i variedat di kòfi. Asta ora di kumpra kas i outo, nos por buska un ku tin tur e opshon nan i karakterístika nan ku nos ke. Nos no ta bibando mas den un mundu di djis chùkuláti, vanilia, i aardbei so. Eskóho ta rei! Bo por haña kasi tur kos ku bo ke según bo smak personal of nesesidatnan.
Awor kiko bo ta pensa di un religion ku ta nèt bon pa bo? Kiko bo ta pensa di un religion kaminda bo no ta haña duele di nada, ku no ta obligábu hasi nada, anto ku no tin masha reglanan ku ta bisabu “hasi esaki” i “no hasi esaya”? E ta posibel, manera mi a kaba di splikabu. Pero religion ta algu ku por wòrdu skohé manera un sabor di ijskrim?
Tin hopi stèm ku ta purba di hala nos atenshon, p’esei dikon nos tinku konsiderá Hesus mihó ku por ehèmpel Mohammad, Confucius, Buddha, of Charles Taze Russel, of Joseph Smith? Apesar di tur kos, un ta tur kaya ta yega Shelu? Un ta tur religion ta básikamente e mesun kos? E bèrdat ta ku no ta tur religion ta e kaminda pa Shelu, meskos ku no ta tur kaya ta hibabu Punda.
Hesus ta e úniko ku ta papia ku outoridat di Dios pasobra Hesus ta e úniko ku a vense morto. Muhammad, Confucius, i e otronan ta putriendo den nan graf te dia djawe. Pero Hesus, pa medio di Su propio poder, a kana sali for di su graf tres dia despues di a muri riba un krus Romano na un manera kruel. Kualke hende ku poder riba morto ta meresé di nos atenshon. Kualke hende ku poder riba morto ta meresé di wòrdu skuchá.
E evidensia ku tin di Hesus su resurekshon ta impaktánte. Pa di prome, tabatin mas ku sinku shen testigu di e Kristu resusitá. Esei ta un montante basta grandi di testigu. Sinku shen stèm no por wòrdu ignorá. Tambe tin e kaso di e graf bashí. E enemigunan di Hesus por a stòp tur e papiamentu di Hesus su resurekshon fàsilmente dor di presentá Su kurpa morto, putriendo, pero nan no tabata tin e kurpa pa mustra hende! E graf tabata bashí! E disípelnan por a horta su kurpa? Praktikamente imposíbel. Pa prevení algu asina, e graf di Hesus a wòrdu vigilá hopi estríktamente dor di sòldánan armá. Teniendo na kuenta ku e siguidonan mas serkáno di djE a hui bai dor di e miedu ku nan tabatin ora di Su aresto i krusifikashon, e chèns ta hopi chikí ku e grupo desorganisá aki di piskadónan, kual tabata morto spantá, por a bai kabes kabes kontra e sòldánan profeshonál i bon di treín nan aki. Ni nan lo no a sakrifiká nan bida – manera mayoria a hasi- pa un fraude. E símpel echo ta ku e resurekshon di Hesus no por wòrdu probá komo falsu.
Atrobe, kualke hende ku tin poder riba morto ta meresé di wordu skuchá. Hesus a demostrá Su poder riba morto; p’esei, nos tinku skucha kiko E tin di bisa. Hesus ta bisa ku E ta e úniko kaminda pa salbashon ( Huan 14:6). E no ta gewoon un kaminda; E no ta un dje hopi kamindanan. Hesus tá e kaminda.
E mesun Hesus ta bisa, “Tur ku ta kansá i kargá, bin serka Mi i Ami lo duna boso sosiegu.” (Mateo 11:28). E mundu aki ta hopi duru i bida ta hopi difísil. Mayoria di nos ta hopi sangrá, batí i heridá. Un ta bèrdat? Awor kiko bo ke? Restourashon of djis un religion? Un Salbador bibu of un dje hopi “profeta” nan morto? Un bon relashon of un par di ritualnan sin sentido? Hesus no ta djis un eskóho- E tá e eskóho!
Hesus ta e “religion” korekto si bo ta buskando pordon (Echonan 10:43). Hesus ta e “religion” korekto si bo ta buskando un bon relashon ku Dios (Huan 10:10). Hesus ta e “religion” korekto si bo ta buskando un kas eterno den Shelu (Huan 3:16). Pone bo fe den Hesu-Kristu komo bo Salbador; lo bo no arepentí! Konfia den djE pa pordon di bo pikánan; lo bo nó wòrdu desapuntá.
Si bo ke un “bon relashon” ku Dios, ata aki un ehèmpel di un orashon. Kòrda, ku ripitiendo e orashon aki of kualke otro orashon lo no salbabu. Ta solamente konfiansa den Hesus por salba bo di piká. E orashon aki ta simplemente un manera pa ekspresá na Dios bo fe den djE i yam’É danki pa a pèrkurá pa bo salbashon. “Señor, mi sa ku mi a peka kontra Bo i ku mi ta meresé kastigu. Pero Hesu-Kristu a tuma e kastigu ku ami ta meresé pa asina pa medio di fe den djE mi por wòrdu pordoná. Mi ta pone mi konfiansa den Bo pa salbashon. Danki pa Bo maravioso grasia i pordon – e regalo di bida eterna! Amen!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Kua ta e miho religion pami?


text:
More information about "korsou"
Updated...
Nelson Navaro
E marcha aki a keda kategorisá komo un manifestashon pa sobrebibensia di pueblo … Nelson Navaro di Forsa Kòrsou a papia riba e insiguridat ku ta reina riba …
Jill Frans
Tags: Dayenne Celeste Jill Frans Korsou Curacao- Danki Dios- Ephrem J- live- music- R&B- latin- 2010- omg- Protailz- Miami. live performance korsou (www. ...
Humphrey Davelaar
Kòrsou ku Konseho Insular i BC nobo! - | Malprensa: PNP: Humphrey Davelaar (1 asiento). Pa t… e di…donan nobo: MFK: Jacintha Constancia, Sheldry Josepa …
Claudius Philips
Claudius Philips Ta Kla Pa Korsou! … WILLEMSTAD - Claudius Philips ta kla pa Kòrsou. Djabièrnè awor dia 2 di desèmber e talentoso kanta-outor Arubiano …
Maharo Isenia
Profundeur presentá pa Maharo Isenia. Ta t… aki di un programa ku tin komo meta informá pueblo di Kòrsou riba temanan aktual. E promé tema ta a…shon …
Angelo Dirksz
Extra - Notisia di Korsou - DEMANDA 5 AÑA PA TRANSPORTE 23 …: WILLEMSTAD,- Un demanda di 5 aña ta loke ku Abogado General mr. van der Schans a pidi ayera …
Darline Pinedo
Willemstad-Den e marcha di Karnaval 2009, pueblo di Korsou lo sera konosà ku un … Itel Martis,Els-Marie Soleana, Curt Pinedo,Darline Pinedo-Sanches i Asha …
Christiaan Criens
... Promé studiante di krusero di Kòrsou a yega haf di Kòrsou. Christiaan Criens ta bai bon na Holland Amerika Lijn.
Robby Schouten
Tags: News Studiantenan Becados Studiantenan di Korsou Korsou Curacao Alex Alberto Robby Schouten Leu Fo'i Kas Alex Alberto News. WIELS RIBA REMIGRASHON YUNAN …
Thakaidzwa Doran
Durante e reunion aki miembro di direktiva di Federashon di beisbòl Kòrsou (FEBEKO) Thakaidzwa Doran, kende a bira ehekutivo di COPABE tambe tabata presente …
Aki Tei
anto pa kulmina… mi ta prefera traha ku un grupo di makamba i yu'i korsou ku ke traha duru, ku traha ku e (minoria) di esnan ku gusta bochincha. undjis esnan …
Morgan Isenia
Extra - Notisia di Korsou - MORGAN ISENIA A ROGA HUES PA NO …: Morgan Isenia, konosido kolega di radio, pero den e kaso aki manager di Beep Beep Brievengat, …
Enrique Muller
Himno_di_Korsou - Himatsubushi Wikipedia: The website of the insular government of Curacao …
Lucille Hoelen
Avion a daña: bùrsalnan pegá na Kòrsou | RNW Aworaki: Lucille Hoelen di SSC (Stichting Studiefinanciering Curaçao) ta bisa ku n'e momentu akí ta trahando …
Nan Pir
Extra - Notisia di Korsou - PISKADO TA TOPA BOTO KU DROGA NA …: Piskadónan a yega playa Kenepa chikí topa boto ku bulto straño den dje … wardakosta a …
People by job: ABCDEFGHIJKLMNOPQRSTUVWXYZ People by company: ABCDEFGHIJKLMNOPQRSTUVWXYZ


text:
Sitemap
Sitemap for Digicel Bonaire
- Digicel 4G is here!
- Topping Up
- Short Codes
- Data on your Phone
- BlackBerry
- Voice Services
- Value Added Services
- Fun Stuff
- Billing
- Digicel Zero Frequently Asked Questions
- FAQ - Roam Like You're Home
- FAQ - USA - Roam Like You're Home
- FAQ - NL - Roam Like You're Home
- Products & Services
- FAQs: Digicel INFO
- FAQs: Digicel Online Top Up
- FAQs: VOICEMAIL
- FAQs: Closed User Group
- FAQs: SMS bundle (pre- and postpaid)
- FAQs: Back Tones
- FAQs: Web Text
- FAQs: Prepaid Roaming
- FAQ - Credit Advance
- FAQs: Postpaid data bundles
- FAQs: Prepaid data bundle
- FAQs: Double Value postpaid plan
- FAQs: International Prepaid Voice Bundle
- FAQs: Free nights & weekends
- FAQs: BlackBerry Data Bundles
- Double Bubble Terms & Conditons
- Esun di bo Campaign Terms And Conditions
- Digicel Privacy Policy
- Latest News
- Digicel ku atenshon spesial pa muchanan di FESBO
- DIGICEL TA BISA BON BINI NA SU CEO NOBO PA KARIBE HULANDES SANDER GIELEN
- DIGICEL TA PRESENTA SU PROMESA NOBO
- Digicel ta rekoudá fondo pa Special Olympics Boneiru
- Digicel a selebrá 10 aniversario ku Radio Digital
- $10,000 pa Special Olympics Bonaire
- Eksitoso Terser Digicel “Bario Ekstraordinario”
- Edward Bernabela rumbo Kòrsou pa disfrutá di CNSJ ku Digicel
- Eksitoso ‘Digicel Regatta Soccer Clinic’
- Digicel i Jong Bonaire ta uni forsa pa duna klínika di futbòl ‘Soccer and Keeper Clinic” na 150 hóben
- 6 finalistanan pa e búskeda di $5,000 di Digicel ta konosí!
- Chayenne Tokaay a gana e $5,000 den kampaña di Digicel Boneiru
- Digicel: USD 5,000 den e saku di Papa Pasku
- Digicel i famianan a disfrutá enorme di Feria di Famia
- DIGICEL BONEIRU TA DESPEDI I YAMA BONBINI NA 2 EMPLEADO EHEMPLAR
- Digicel ta invitá un i tur pa su tremendo Feria di Famia GRÁTIS
- Digicel a pone un dushi ambiente durante Fiesta Latina na City Cafe
- DIGICEL A PATROSINA OTRO TREMENDO EVENTO EKSITOSO DI MACHI MODELO 2012
- Digicel i AD produkshon ta selebrá mamanan ku karisma
- Mas i hopi mas ganador a risibí nan premio di Digicel
- ALUMNONAN DI SGB A PRESENTÁ NAN ANÁLISIS DI DIGICEL NA EKSPOSHON DI SKOL
- Roam Like Your Home
- Updated Privacy Policy
- DIGICEL TA HASI UZO DI DATA MUCHU MAS FÁSIL PA SU KLIENTE
- Proyekto ‘Bario Ekstraordinario’
- Sr. Remy Thielman a bai kas ku $1,000
- NEW BLACKBERRY DATA PLANS
- Latest Offers
- Promotions
- Sponsorships
- Sponsorship Request Form


text:
Archivo di August, 2012
ORANJESTAD (AAN): Den Pindastraat a pasa un caso tog basta serio. Un homber cu ta biba den cas di su pareha a abusa di un yiu di crianza! E ta yiu menor di su pareha.
E homber cu ta un adicto awor ta sera mientras cu e departamento concerni ta haciendo e investigacion.
Awendia mayornan manera den e caso aki, e mama a hinca e homber di 27 aña den su cas como su pareha.
ORANJESTAD (AAN) – Polis no tabata tin’e facil pa pone man riba dos homber sospechoso para pafor di cura di scol. Tabata diahuebs merdia ora Polis a haya un tip cu tin dos hoben masculino probablemente ta bende droga pafor di Colegio San Hose.
Polis a bay tira un bista a topa e dos hoben cu asina a mira Polis a baha na awa. Persecucion a sigui na pia a bin caba te patras di pompstacion di Valero Sta. Cruz ora Polis a duna un di hobennan alcanse.
Minister Oduber hopi orguyoso di esnan cu a logra e desaroyo positivo aki
ORANJESTAD (AAN): Minister Otmar Oduber ta sumamente orguyoso di e resultadonan cu industria di turismo a bin ta conociendo den ultimo añanan y cu a contribui na e rating positivo di nos isla di tanto Standard & Poor como di Fitch.
Desaroyo den industria di turismo a mustra cu tin diferente retonan, specialmente pa loke ta trata e mercado Mericano, pero e retonan aki a worde asumi y a traves di un maneho dirigi a busca rutanan alternativo pa mantene y mehora substancialmente e resultadonan di nos turismo.
Specialmente riba ruta San Nicolas y Santa Cruz:
ORANJESTAD (AAN) – Sin duda hopi chofer di autobus ta preocupa cu e competencia cu nan ta bay haya for di Arubus, cu su 15 busnan chikito.
Ya DIARIO a skirbi un articulo riba esey basa riba reaccion di algun chofer. Recientemente, un di e chofernan aki a duna nos redaccion e siguiente comentario:
Na prome lugar nan tarifa a keda mescos for di siete aña pasa cu nan por subie di 2 florin pa 2.50 florin.
ORANJESTAD (AAN): Diaranson den oranan di atardi a jega Aruba e dama embajadora di motornan Rotativo mihor conoci como Emely La Flaca Nitrosa cu a bin Aruba specialmente pa disfruta di e caredanan di One Cool Summer Nationals e weekend aki na Palo Marga.
Ta asina cu Emily originalmente na naci na Puerto Rico pero ta residencia na Philadelphia y ta un driver di un Mazda cu motor Rotary coriendo den e categoria di 9 seconde.
ORANJESTAD (AAN): Luis Tromp di SVB durante un conferencia di prensa a duna un splicacion riba e Flex Pensioen di SVB cu Gobierno a introduci, unda cu bo por cobra mas pensioen di behez, si bo warda algun aña prome cu bo cuminza cobra bo pensioen.
Segun Tromp, e Flex Pensioen ta un beneficio cu tur hende cu yega 60 aña por aplica pe.
E ta un sistema unda bo ta retrasa bo pensioen pa aña.
Minister Mike de Meza:
ORANJESTAD (AAN): Minister di Finanza Mike de Meza ta mas cu satisfecho cu e bon evaluacion cu un proyeccion stabiel cu gobierno di Aruba a caba di haya di e compania di evaluacion Fitch Ratings.
“E resultado di evaluacion di Fitch Ratings pero tambe di Standard & Poor’s ta confirma cu e credito di gobierno ta bon. Esaki ta nifica cu no tin ningun caida di bonds di Aruba of di fianzanan internacional. E noticia aki ta sumamente positivo”.
Preocupa riba desaroyonan:
ORANJESTAD (AAN): Ayera tabata tin un conferencia di prensa urgente convoca pa e asina yama “Grupo Uni di Residentenan Afecta Urirama”.
Ta trata akinan di residentenan di entre otro barionan di Boroncana, Seroe Pela, Kamay y Alto Vista.
Ta conoci cu ya caba durante basta tempo e grupo aki ta bin ta mustrando riba e efectonan negative cu lo bin si gobierno dicidi pa construi e parke di mulina conoci como parke di Urirama.
Entrevista cu director sra. mr. Yvonne Spellen:
ORANJESTAD (AAN) – Fundacion pa Hende Muher den Dificultad ta cumpli su di diesiete aña di existencia dia 24 di November awor, net na vispera di e “Dia Internacional di no violencia contra hende muher”, y e cas di refugio tin diesun aña den operacion.
Den entrevista cu Matutino DIARIO, e director di e fundacion señora mr. Yvonne Spellen, a elabora tocante e aspecto financiero cu ta esencial pa un organizacion asina aki por lora bon.
El a menciona cu na aña 2011 y sigur awor na 2012, e situacion financiero di e fundacion a mehora hopi pa motibo cu gobierno, pa medio di e Minister di Asunto Social, sra. Michelle Hooyboer- Winklaar, a logra di aumenta e personal di cual e salarionan ta wordo subsidia pa gobierno.
Segun Booshi Wever:
ORANJESTAD (AAN): For di e momento cu WEB a anuncia e rebaho di tarifa di awa (y corriente), mi a trece dilanti cu e rebaho mester ta minimo 33%, siendo e rebaho ey e porcentahe di e rebaho den prijs di combustibel riba mercado mundial, teniendo cuenta alavez cu e inversionnan haci den pasado.
Aplicando e 33% pa e consumo di awa, mi a haci un comparacion entre e rebaho pa un persona cu por permiti su mes pa gasta te na un maximo di 12 meter cubico, y un persona cu tin e moda pa gasta por ehempel 29 m3.
Benny Nisbet:
ORANJESTAD (AAN): Cu gran interes, partido PPA a tuma nota di e contenido di un comunicado di informacion cu a sali for di Gabinete Plenipotenciario na Hulandes relaciona cu e introduccion di e asina yama “langstudeerboete” cu lo drenta na vigor entrante 1 di September 2012 y ta ensera cu un 400 studiante arubiano e.o. lo ricibi un carta cu nan ta ricibi un ‘boet’ di 3.036 EURO.
Esaki den nos moneda arubiano ta alrededor di fl. 7600,– pa nos pueblo por analisa e desaroyo aki.
Tanto for di boca di Ministro di Enseñanza mr drs. Arthur Dowers a sali e expresion “No ta na nos pa nos comenta riba esaki” como den e comunicado di Gabinete Plenipotenciario nos por a lesa e siguiente ponencia….”Aruba ‘de facto’ NO POR eherce ningun influencia’….’Nos mester conclui cu nos NO ta den e posicion pa pare….’ .
Lo puntra ki rol gobierno tin den mente pa Parlamento:
ORANJESTAD (AAN)—Den conferencia semanal di prensa di Fraccion di Partido Democracia Real, mr. Andin Bikker, un biaha mas a recorda gobierno cu Dialogo Social, pa bon cu e ta, no por reemplaza Parlamento.
El a reitera cu PDR ta haya ta bon cu gobierno ta reuni cu e gremionan y cu e sociedad en general, pero Aruba tin su constitucion y esaki ta algo cu PDR a yega di remarca varios biaha.
E ta kere cu un persona manera mr. Mike Eman cu tambe tin un titulo di Hurista, mester por realiza kico PDR kiermen cu esaki.


text:
ORANJESTAD Minister Otmar Oduber for di momento cu el a asumi responsabilidad ministerial a mustra claramente su interes y intencion pa mehora calidad di Producto Aruba. Parti di esaki ta encera duna realce na nos parti cultural y haci’e parti di e experiencia di nos bishitantenan.
Asina el a bin cu diferente cambionan den e area di waf, haciendo di e experiencia di specialmente e turistanan crucero uno mas agradabel unda cu a drecha y reorganiza tur e kioskonan den e area y tambe regula e sistema di tour bus. Di e forma aki ta mustrando nos bishitantenan e cultura di amabilidad y cordialidad cu ta caracteriza nos pueblo, den un ambiente agradabel pa tanto local como turista.
Banda di esaki, Minister Oduber a bin tambe cu Carubbian Festival na San Nicolas, un festival cu siman pa siman ta birando mas y mas un exito. Tur diahuebs turista ta mengle cu local y ta haya un sabor di loke nos cultura, artesania, cushina, historia y custumbernan ta.
Den e mesun cuadro aki, awor a yega turno na e kioskonan den waf caminda cu nan a wordo renova, hayando un toke tipico. Idea tras di e renovacion aki ta pa artista y artesanonan local por bin na remarke pa haya uno pa uso comercial y bende nan productonan na nos bishitantenan crucero.
Pa pone enfasis riba e parti di nos propio cultura, Minister Otmar Oduber a stipula cu tur esnan cu lo desea di bin na remarke pa haya un di e kioskonan mester tin nacionalidad Hulandes, mester ta registra na Camara di Comercio, y e productonan cu lo wordo bendi mester ta traha na Aruba mes y ademas wordo considera como producto local.
Tur artista y artesano cu ta desea di bin na remarke pa haya un kiosko riba tereno di waf por inscribi te cu dialuna 17 di october, 2011 5’or di atardi. Nan mester manda un e-mail cu nan nomber y number di telefon na s.lee@aruba.com of yama 582-4900 ext. 117 y tuma contacto cu Sue-Ann Lee na Ministerio di Turismo, Transporte y Labor.
Tur esnan cu inscribi cu ta cumpli cu e requisitonan lo wordo yama pa haci un presentacion di nan productonan durante Carubbian Festival caminda cu lo elegi esnan cu lo haya un kiosko.
Minister Otmar Oduber ta sumamente satisfecho di e resultadonan di e trabounan haci te na e momentonan aki caminda cu e respuesta di nos bishitantenan como tambe di localnan tabata uno hopi positivo, mirando cu ta realzando nos cultura den diferente aspecto y hiband’e mas serca di nos turistanan.


text:
Página Prinsipal
Bonbiní na Wikipedia
E ensiklopedia liber!
Tur hende por yuda konstruí e promé ensiklopedia na Papiamentu.
E Wikipedia na papiamentu a habri na aña 2006 i awor tin 1,295 artíkulo.
Wikipedia ta un proyecto colaborativo cu un comunidad mundial. E tin e meta pa traha un enciclopedia, den tur idioma, riba internet.
E proyecto aki ta habri, esey ta nifica cu tur hende por coopera of edita articulo na e proyecto aki. Aworaki ta busca hende cu den nan tempo liber por traha articulo y asina contribui na e Wikipedia na Papiamento. Tambe bo por traduci un articulo for di un otro idioma pa e Wikipedia na Papiamento.
E Wikipedia na Papiamento ta oficial for di 26 di maart 2006.
Wikipedia ta un proyekto komunitario ku un sosiedat internashonal. E tin e meta pa ehekuta un ensiklopedia, multilingual riba internèt.
E proyekto akí ta públiko, esei ta signifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Wikipedia na papiamentu. Tambe por tradusí artíkulo for di un otro idioma den wikipedia na papiamentu.
E Wikipedia na papiamentu ta ofishal desde 26 di mart 2006.
Preguntanan hasi frekuentemente
Di tur un tiki
Miembronan
Hasi pregunta na:
Kategorianan popular
Notisia
- Sentro di kompra Sambil ta habri na Kòrsou.
- Cuba i Merka ta drenta areglo favorabel pa ambos país.
- Ola di enfermedat chikungunya ta asota Kòrsou.
- Eskritor colombiano, Gabriel García Márquez, a fayesé na edad di 87 aña.
- Kòrsou ta kuminsa husa e TLD .cw komo e kodigo di pais offisial.
- Dia 10 di oktober 2010 Korsou i Sint Maarten a bira un pais autonomo den Reino Hulandes.
Bo tabata sa ku...
- ...planeta Tera por pas 63 biaha den planeta Uranus?
- ... antes damanan di Egipto tabata hasi uzo di extension den nan kabei?
- ...antes porta di frishidel por a habri di pafó so i a kambia esaki pasó muchanan tabata keda será paden ora nan tabata hunga tapa kara i sofoka?
- ...antes hungamento di sam tabata un forma di spar hopi plaka practiká pa hende pober haña plaka será pa hasi kos pendiente, p.e., ora un yu ta risibi i/of pa mantenshon di kas?
- ... e palabra 'ok' ta un abreviashon skondí pa 'ol korrect <= all correct'?
- ...trahadó riba truk di sushi, kunukero, bartender i taksista tin mas chens di muri riba trabou ku un polis?
- Kòrsou tin 1 hungadó den liga major pa kada 21.000 habitante. Kompará ku Republika Dominikano (1 pa kada 125.000 habitante) i Merka (1 pa kada 503.000)
Artíkulo nobo
Artíkulo mas kompleto
Papiamentu òf Papiamento? No ta mesun cos. Ta un idioma ku dos ortografia (dos sistema di skibimentu: Papiamento di Aruba i Papiamentu di Kòrsou i Boneiru). Den Wikipedia nos mester kooperá! Si bo traha un artíkulo nobo, usa bo mes ortografia. Por fabor no kambia e ortografia di teksto eksistente. (For di kuminsamentu, e menú i kategoria di Wikipedia ta na papiamentu.)
Famia di proyektonan[editá | edit source]
Meta-Wikipedia | Wikitonary | Wikibooks | Wikinews | Wikiquote | Wikisource | Commons | Wikivoyage
Bo por buska Wikipedia na otro idiomanan den Wikipedia portal.


text:
“Cambio di comportacion ta necesario pa baha recibo di coriente”
Director di ELMAR, Ing. Robert Henriquez:
Ta p’esey ELMAR ta sostene e programa “Hunto nos ta Spaar”
ORANJESTAD(AAN)– Ing. Robert Henriquez, director di Elmar NV ta masha contento cu e campaña “Hunto nos ta Spaar’ awor ta un realidad y cu ta cla pa cuminsa demostra con clientenan cu a sigui nan consehonan, a sa di cosecha di e beneficionan di un recibo mucho mas abou. E programa “Hunto Nos Ta Spaar” tin como meta pa demostra e compromiso serio di WEB, Elmar y Utilities Aruba N.V. como bon ciudadanonan corporativo.
Esey kiermen cu como compania nan ta haci algo bek pa nan comunidad.
E tipo di proyecto aki ta pa yuda nos comunidad con nan Ta spaar riba uzo di coriente y awa y mediante testimonio di otro clientenan cu ya a haci cambio den nan uzo na cas.
E consehonan of tipnan aki ta trata mas riba un cambio di comportacion, pues si bo refleha un cambio den bo comportacion, con bo ta anda cu e uzo di awa y coriente, abo tambe por disfruta di un consumo y cuenta mas abou.
“Pues comunidad ta haya un testimonio riba e programa pa siña spaar y a base di tipnan valioso den cambio di comportacion di e ciudadano aki, nos tambe por siña spaar riba energia.
E tipnan cu bo haya, bo mester sa di pone nan den practica, pa abo mes disfruta despues di e producto y uzo”, asina Ing. Robert Henriquez a termina bisando.


text:
Dhaka
Dhaka ta e capital di Bangladesh. Antes e tawata conoci como Dacca prome cu aña 1982. Su populacion ta 12,560,000 (2005). E ta e stad mas grandi di Bangladesh.
Hopi tempo atras e tawata bou di e Emperio di Mughal di e Hindustan, despues di esey el a bira parti di Raj Britanico. El a bira parti di Pakistan como parti di Particion di India riba 15 di augustus 1947. Bangladesh tawata wordo yama Pakistan Oriental y Dacca (Dhaka) a bira e provencia capital di Pakistan Oriental. Na aña 1971, e nobo nacion di Bangladesh tawata crea. Dacca a bira e capital di e stad y nan a cambia nan lenga di ortografia na aña 1982.